Murga sailburuak nabarmendu du epailearekin kolaboratzen ari dela. EH Bilduk eta Elkarrekin Podemosek gardentasunik eza leporatu diote\nNekane Murga sailburua eta Juan Diego Osakidetzako zuzendaria, atzo. BERRIA Tamaina handiagoan ikusi\n2016-2017ko urteetako lan deialdi publikoko postuak emateko prozedurarekin ari da Osakidetza, auzitegian ikertzen ari diren 11 kategorietakoak salbu. Horiek behin-behinean etetea erabaki du Eusko Jaurlaritzako Osasun Sailak, eta gaur argitaratuko du erabakia Euskal Herriko Agintaritzaren Aldizkarian (EHAA).\nNekane Murga sailburuak azaldu duenez, «badaezpadako neurri gisa» eten dituzte. Gasteizko 2. Instrukzioko Epaitegiak horiei buruzko eginbideak hasi ditu, eta horiek argitu arte itxarotea erabaki dute. Auzibidean parte hartzen ari diren ESK eta LAB sindikatuek beste zortzi kategoriatan antzeman dituzte iruzur zantzuak. Prozesu horiek, baina, ez dituzte etengo, ezta gainerako 67ak ere; 30en behin-behineko ebazpenak argitaratu dituzte jada.\nNeurria hartzeko «azkenera arte» itxarotea leporatu diote Murgari oposizioko taldeek. «Aspaldi egindako eskaera bat da, baina esaten zenuten legeak ez zuela baimentzen», gogoratu du EH Bilduko Rebeka Uberak. Antzera mintzatu da Elkarrekin Podemoseko Cristina Makazaga. «Soilik guk ala epaitegiek eskatzen badugu hartzen dituzue neurriak eta ematen duzue informazioa».\nFiskalak epaitegira bidalitako idatzian 11 espezialitatetan sumatu zituen iruzur zantzuak, baina akusazio zehatza hirutan egin zuen. Epaileak hiru mediku jarri ditu ikerketapean: Anestesiako epaimahaiko kide bat, Angiologiako kide bat eta Digestio Aparatuko beste bat. Bi delitu aipatu zituen akusazioan: agirien zaintzan desleialtasunez jokatzea —dokumentu konfidentzialak ondo ez gordetzea—, eta sekretuak aurkitzea eta agertzea —azterketa egin zuten batzuei edukiak filtratzea—. Beste zortzi espezialitate hauek ere badaude ikerketapean, eta eten dituzte postuak emateko prozedurak: Kardiologia, Traumatologia, Kirurgia Plastikoa, Urologia, Medikuntza Intentsiboa, Larrialdiak, Mikrobiologia eta Kirurgia Kardiobaskularra.\nElkarrekin Podemosek eta EH Bilduk eginiko eskaera bati erantzunez Osasun Batzordean izan da Murga. Orain arte egindakoaz, eta, bereziki, epaitegira bidali duten dokumentazioaz aritu da; bere sailak «une oro» agertu duen «lankidetza eta gardentasun jarrera» nabarmendu du. «Jarraituko dugu justiziarekin lankidetzan, orain arte egin dugun bezala». Gaineratu du haiek direla «lehen interesatuak» gertaerak argitzen. Murgak azaldu du epaitegiak eskatutako guztia eman duela Osasun Sailak, eta epaileak ez duela informazio gehigarririk galdegin.


2015 jardunaldi irekiak euskaraz. Jaiotzetik Nerabezarora • ZUZEU\nOrdutegia: 11:00- 20:00\nAitziber Aierdi, Beatriz Ezeiza, harremanak, Igartza, Jaiotzetik Nerabezarora, Miren Camison, nerabezaro, Olatz Berastegi, psikolagun, ttiklik\n'Munich 1962: isildu egia' - “Gero eta gehiago gara estrategia nazional hori martxan jartzen saiatzen ari garenak”\n4 pentsamendu “2015 jardunaldi irekiak euskaraz. Jaiotzetik Nerabezarora”-ri buruz\nGotzon 2015-02-16 08:33\nBerandu antzean, ezta?\nttiklik 2015-02-16 08:35\nBerandu zer dela eta?\nGotzon 2015-02-16 11:36\nBarkau, otsailaren 14a zela usten nuen, hankasartze ederra…!\nttiklik 2015-02-16 17:48\nez da ezer pasatzen 🙂 orain bertara etorri beharko zara…


bgizonduz | Gizonduz\nHasiera » Posts by bgizonduz\nArgitaratuta 4 urria 2019 Orokorra |\nBlog hau funtzionamenduan egon da 2013tik, artikuluak, iritziak eta gizonei, maskulinitateei eta berdintasunari buruzko ikerketak jasotzen.\nBere sorreraren momentuan ez ziren antzeko espazio asko existitzen, gaur egun, zorionez, gero eta blog, web orri eta sare sozial gehiago berdintasunaren aldeko eta gizonei zuzendutako lanari ekiten diotenak daude, hala nola, maskulinitateak emakume eta gizon arteko berdintasunarekin lotuta, aniztasun sexuala, indarkeria matxista, eta abarri buruzko iritziak eta ikerketak zein analisiak bultzatzen dituztenak.\nBloga ixten da eta 2019ko abenduak 31an desagertuko da, bere funtzioa bete duela kontsideratzen dugulako, berdintasunaren aldareko eta diskriminazio sexista, indarkeria matxista eta abarren kontrako lana bultzatzen jarraituko dugu Gizonduz ekimenaren beste sare sozialetatik.\nArgitaratuta 21 otsaila 2017 Sailkatu gabea |\n“Azkeneko Promozioan emakumeak %23a baino gehiago izatea lortu dugu“.\n“Hori da gure helburua, emakumeen presentzia Ertzaintzan handiagoa izatea, baita ardurako eskaletan ere“.\nErtzaintza polizia kidego bat da zeinetan emakumeen ordezkaritza kopurua % 10,9an kokatzen den, historikoki gizonezkoentzako egindako eta pentsatutako lanbidea denaren sintoma nabarmena duena eta apurka-apurka emakumeak sartzen joan direna.\n1. Egin ahal diguzu argazki bat emakumeek eta gizonek Ertzaintzan sartzeko duten egoerari buruz? Badago aldaketa esanguratsurik Akademiara joaten direnen artean?\nEgun, Ertzaintzan guztira 7.748 ertzain daude, horietatik 7.000 gizonezkoak dira eta 900 emakumezkoak. Hau da, emakumeen portzentajea Ertzaintzan % 11,61ekoa da, gizonezkoen portzentajea baino askoz baxuagoa. Sexuen desberdintasuna aztertzerakoan, gogoratu behar dugu Ertzaintzaren lehen promozioa orain dela 35 urte izan zela eta lehen promozio horretan sartzeko betekizuna soldaduzka eginda izatea izan zela, beraz emakumezkorik ezin zen sartu. 1983tik aurrera, emakumeak era aurkeztu ahal izan ziren. Horrek baldintzatu egin zuen emakumearen sarrera Ertzaintzan, ez bakarrik kopuru aldetik, baita ere arduradunen eskala aldetik.\n2. Zein neurri jarri beharko litzateke Ertzaintzaren barruan berdintasuna bultzatzeko? Zein da Ertzaintzan emakumeak parte hartzeko nahi den helburua eta zein lanpostu motatan?\nErtzaintzaren historian zehar, Ertzaintzan emakume gehiago izateko hainbat saiakera izan dira, Polizia eta Larrialdietako Euskal Akademian sartzeko eta hemengo hautaketa deialdietan edo espezializazio ikastaroetan emakumeentzako kuota edo kupoak erabiliz, diskriminazio-positibo neurriak txertatuz. Hala ere, neurri horren aurka errekurtsoa jarri zuten; eta kidegokoek beraiek ere, halaxe egin zuten mailaz igotzeko eta espezializatzeko deialdietan. Errekurtsoa onetsi egin zuten epaimahaiek segurtasun juridikorik ez izateagatik, ez baitzen lege-mailako araua.\nIzan ere, Ertzaintzan emakumeen kopurua igotzea ziurtatzen duen Euskal Poliziaren Lege berri baten onespena da helburuetako bat. Hain zuzen ere, onetsitako azkeneko legearen aurreproiektuak eta Legebiltzarrera heldutakoak, bere 47bis artikuluan emakumeen aldeko neurri espezifikoak ezartzen zituen emakume funtzionarioen %33ko presentzia edo handiagoa lortzeko dauden desberdintasun egoerak zuzentzeko.\nGainera, Ertzaintzaren hautaketa eta sartzeko azken bi prozesuetan ere emakumeen sarrera bultzatu eta sustatu da. Horretara, 24. Promozioan emakumeen portzentajea %15 era iritsi zen eta 25. Promozioan izangaien kopurua %23,20ra iritsi zen.\nEmakumeen kopuru handiago bat sartzen joateko emakume-ertzainen lana zabaltzen eta indartzen ari gara, garrantzitsua baita gizarteak Ertzaintzan egiten den lana ezagutzeko Ertzaintzan emakumeek betetzen duten rola ikustea.\nTaldeko lana, arazoak ebazteko orientazioa, eragiten den inguruari ematen zaion erantzuna…baina, batez ere, polizia modernoa gizartean egun ezagutzera ematen duen inplikazio maila.\nErtzaintza moderno hori ezin da egin antolaketan emakumearen parte hartzea izan gabe. Ertzain eginkizunak garatzeko prestakuntza ezinbestekoa da eta prestakuntza hori ezinbesteko da gizon zein emakumeengan.\nBeraz, argi dago desiragarria dela emakumeen presentzia izatea unitate eta espezialitate bakoitzean eta, jakina, arduradun eskalan ere presentzia handiagoa izatea.\n3. Nola baloratzen duzu bi goi-kargudun emakume izatearen egoera hau, nagusia, Estefanía Beltrán de Heredia sailburua eta zu zeu Polizia eta Larrialdietako Euskal Akademiako zuzendari nagusi izatearen egoera? Izan du eragin praktikoren bat berdintasun handiago bat lortzean? Balio du estereotipoak apurtzeko?\nInolako zalantzarik gabe, nire iritziz kontuan hartzekoa da erantzukizun lanpostuetan emakumeen presentzia egotea, berdintasun-, adiskidetze- eta halako gaietan sentsibilizazio eta aldez aurretiko jarrera izatea. Zalantza barik, estereotipoak apurtzen laguntzen du, esaterako, gaur arte Segurtasuneko gaian karguak gizonezkoek betetzea. Baina, gainera moldeak apurtzeaz gain, beharrezkoa da berdintasuna errealitate bat izateko ahalbidetzen duten legeak onestea, aldatzea eta aurrera egitea.\n4. Gizonezkoekin lan egiteari begira, 2016an, Ertzaintzan prestakuntza-lan bati eman zitzaion hasiera Gizonduz deituriko ekimenaren bitartez, emakumeen eta gizonen arteko desberdintasunaren aldeko sineskeriak, mitoak eta zurrumurruak lantzean zentratzen dena. Aurton ia 300 pertsonek hartu dute parte prestakuntza horretan (%85a baino gehiago gizonezkoak). Zergatik egiten da prestakuntza hori eta zein da bere balorazioa?\nPolizia eta Larrialdietako Euskal Akademian ertzainek, udaltzainek, suhiltzaileek, larrialdietako boluntarioek,… eta abarrek jasotzen duten prestakuntzaz arduratzen gara, ez dadin izan bakarrik ezagutza tekniko batzuk jasotzeko prestakuntza eta nork bere burua ezagutzeko prestakuntza jasotzeko trebakuntza izan dadin; baita ere, baloreak identifikatzekoa eta, lidergoaren eta taldeen garapenerako izatekoa.\nGauza jakintzat jo genuen emakumeoi eta gizonezkoei geure buruen hausnarketa bat egiteko garaia iritsi zitzaigula eta desberdintasunaren alde egiten duten hastapenak eta kausak aztertu behar genituela.\nNire ustetan, oraindik badugu nondik ibili; izan ere, emakumezkoek zein gizonezkoek, momenturen batean, roletan erratzen baikara, hain zuzen ere ikasitako iritzi multzoagatik.\n5. Esperientzia honek balio izan dizu lanean gizonezkoekin non eragin behar den eta berdintasunaren aldeko erresistentzia handienak zeintzuk diren jakiteko? Adierazi ahal dituzu?\nGarrantzitsua da Akademiak, erakunde gisa, zuzentasun kulturaren alde apustu egitea.\nArgi dago estereotipoak gainditu behar direla. Rolen desberdintasunak oraindik ere inplikatzen dute, esaterako, gizonezkoek edozein polizia eginkizun motarako ez dutela erakustera eman behar bere indar fisikoa, eta emakumeek ostera, beti eman behar du hori erakustera.\nEstereotipo horiek gainditu egin behar dira. Baina, oso garrantzitsua da gainditzea bi aldeetatik, gizonezko zein emakumezkoen aldetik.\nLan egiten jarraitu behar dugu genero-barrerak suntsitu ezinezko etsai gisa ez ikusteko. Justu alderantziz egin behar dugu, desberdintasunek gehitu ahal dute eta ez kendu. Pertsona bakoitzak balore propiorako eta berezirako ekarpena egin dezake, Ertzaintzarako eta Segurtasun Publikoaren esparruko profesional guztientzat oso baliotsua izan daitekeena. Biek, gizonezkoek zein emakumezkoek elkarrengandik ikasi behar dituzte beren indarguneak, lanbidea horiexek aberasten baitute.\nAhaleginak bakoitzaren, emakume bakoitzaren, kontzientzia eta hausnarketatik hasi behar du aldaketa lortzeko. Aldaketak ere norberarengandik hasi behar du, ahal dela sinestuz eta elkarrekin lortu ahal dugula pentsatuz.\nNire aburuz, oraindik bidea dugu aurretik, baina horrexetan gaude pausuz-pausu.\nArgitaratuta 2 martxoa 2015 Gizonak eta berdintasuna |\nArgitaratuta 18 otsaila 2015 Orokorra |\nIzaskun Landaida Larizgoitia, Emakundeko zuzendaria\nGaur hamar urte bete dira Eusko Legebiltzarrak Emakume eta Gizonen Berdintasunerako Legea onartu zuenetik. Legearen eraginkortasunaren eta azken hamar urteetan eman diren aldaketen ebaluazio bat egin baino lehen, interesgarria da Legea nola sortu zen gogoratzea: 1988. urtean Emakunde sortu ondoren, Berdintasun politikek arazo bat aurkitu zuten euren garapenerako: ez zegoen lege inguru sendo bat, ez zegoen indar juridiko lotesle bat orduko Akzio Positiborako Planek jasotzen zutena derrigorrez bete behar zenik agintzen zuenik. Egoera honen aurrean Emakundek ekimen legegile bat abian jartzearen beharra plazaratu zuen, bere barnean zeharkakotasuna kontuan hartuko zuena, eta ikuspegi integrala eta izaera eraldatzailea izango zuena. Legea egiteko prozesuak, gainera, parte hartzailea izan behar zuen, eta hala izan zen, bere elaborazioan parte hartu baitzuten emakumeen elkarteek, Jaurlaritzako sail ezberdinek, foru eta tokiko administrazioek eta Legebiltzarreko talde politikoek. Guztien elkarlanarekin 2005. urteko otsailaren 18an Emakume eta Gizonen Berdintasunerako Legea onartu zen. Era honetara, erreferente bihurtu zen gure herria, izan ere, Estatu mailako Berdintasun Legea bera baino bi urte lehenago onartu baitzen.\nHamar urte igaro dira ordutik era urteurrenek lorpenak zenbatzeko balio izaten dute, baita kasu honetan ere, ezin baita ukatu hamar urte hauetan aurrerapauso handiak lortu direla berdintasunaren bidean. Hala ere, ezinezkoa da urrats garrantzitsu horiek agertzea aldi berean azpimarratu gabe berdintasunean oinarritutako gizarte baterako bidean geratzen zaizkigun pausoak asko eta handiak direla. Eta seinalatu gabe baita ere, zeintzuk diren berdintasunak bere bidean aurkitzen dituen oztopo nagusienak.\nLorpenei dagokienez, hamar urte hauetako ibilbidean, aipagarria da legearen bitartez sortu diren berdintasunerako tresnak eta egiturak, aurrerapen handia eman da alor honetan, gure herriko berdintasunaren politiken bizkar hezurra osatuz doa. Eta honekin batera, ugaldu egin dira berdintasunaren auzia berea egin duten pertsona, entitate, elkarte, enpresa eta erakundeak. Eman diren aurrerapausoak hauen guztien\nkonpromisoari esker eman dira hein handi batean, eta horien guztien ahalegina aitortzea beharrezkoa da.\nBerdintasuna lortzea ez da lan erraza. Haziko bada, lurralde egoki bat behar du berdintasunak, eta lurralde berri hori eraikitzeko, gizartean eraldaketa iraunkorrak egiteko, denbora behar da, izan ere, balio berriak barneratzea eta ikasitako gauza asko alde batera uztea suposatzen baitu. Kontuan izan behar dugu aurreko hiru belaunaldiren lana behar izan zela, adibidez, 1933. urtean emakumeek Estatuan bozkatu ahal izateko. Beraz, berdintasunean egindako lanaren emaitzak ezin dira beti goizetik egunera ikusi. Hala ere, azken hamar urte hauetan ikusi ditugu aldaketa nabarmenak. Esaterako, emakumeak era orekatuan daude ordezkatuak gaur Eusko Jaurlaritzan, foru aldundietan, eta gero eta gehiago udal gobernuetan; Legebiltzarreko irudia guztiz aldatu da, Legeak emandako bultzadaz eremu honetan emakume eta gizonen arteko oreka lortu baita. Beste lorpen bat Gobernua, aldundiak eta udalak era koordinatuan lan egiteko tresnak sortzea izan da. Esan genezake, gainera, gure lurraldeko ezaugarri berezi bat dela hori, izan ere, Estatu mailan Arrazionalizazio Legearen ostetik udalek berdintasunean lan egin beharreko ardura edo konpetentzia galdu baitute.\nEta aurrera pausoak ez dira esparru publikora bakarrik mugatu, pribatuan ere eman dira aldaketak. Gero eta enpresa gehiago ari dira berdintasun planak lantzen, hiritarrek gero eta gehiago erreakzionatzen dute eta mobilizatzen dira egoera sexisten aurrean, gero eta gutxiago isiltzen dira emakumeen kontrako indarkeriaren aurrean… Legeak jasotako erronka guztiak bere osotasunean betetzeko asko falta da oraindik, baina Legea bera izateak jada jartzen gaitu denok ipar berberera begira.\nHala ere, eta aurrera pausoen balioa ahaztu gabe, ezin dugu ukatu gure gizartea eta gure munduaren gaur egungo egoerak eta indarrean daukagun eredu sozio-ekonomikoak ez duela batere laguntzen berdintasunaren helburua lortzen. Berdintasunak, haziko bada, lurralde egoki bat behar dela aipatu dut, eta egungo eredu sozio-ekonomikoa ez dator bat berdintasunak behar dituen baldintzekin, ez dator bat gaur hamar urte betetzen duen Legeak aipatzen dituen helburu askorekin. Munduko aberastasuna gero eta pertsona gutxiagoren eskuetan egoteak badu bere eragin zuzena emakumeen egoeran, izan ere, emakumeak baitira pobreziaren eta baliabide ekonomikoen gabeziaren biktima nagusiak. Eredu hau kontrajarria da pertsonen arteko berdintasun printzipioarekin, kontrajarria emakume eta gizonen arteko berdintasunak behar dituen baldintzekin.\nEgoera honen kontrapuntuan feministen eta hainbat emakume eta gizon, elkarte eta erakundeen lana dago. Gu guztion iparrean gizarte hobe baten irudia dago, non gure\nneska eta mutilek eskubide berberak izango dituzten, errespetuaz tratatuak izango diren, emakume eta gizonek lan merkatuan aukera berberak izango duten, edo zaintza lanetan eta etxeko arduretan emakume eta gizonen arteko erantzukizuna egongo den, besteak beste.\nAzken hamar urteetan Legeari esker eta erakunde, elkarte, entitate eta pertsona askoren lanari esker, gizarte honek pauso sendoak eman ditu berdintasunerantz: pausuak nabariak izan dira genero ikuspegia txertatzeko orduan osasun, hezkuntza, ekonomia, enplegu, kultura, zerbitzu sozialak, segurtasuna, hirigintza eta gure bizitzan eragina duten beste ermu batzuetan.\nGure herrian ondo ezagutzen dugu zein den auzolana hitzaren esanahia. Helburu konkretu bat lortzeko herritar guztien inplikazioaz eta laguntzaz burutzen den lana da. Berdintasunak ere auzolana behar du. Bakoitzak bere esku dagoen guztia eginez, auzolanak suposatzen duen antzinako ondarean oinarrituta, gizarte honek errazago izango du berdintasunak behar duen lurralde egokia eraikitzea.\nNik, nire aldetik, Berdintasunerako Legearen urtemuga hau aprobetxatu nahi dut egunero berdintasunaren alde lan egiten duten guztien lana eskertzeko eta indar berriak hartu ditzagun eskatzeko. Dugun lana ez da erraza. Egungo gizarte ereduak ez digu laguntzen, baina bakoitzak bere eragin-eremuan lanean jarraitu behar du. Horregatik behar dugu indar metaketa. Elkarrekin lan eginez bakarrik erein ahal izango baitugu berdintasunaren hazia bizitzea egokitu zaigun lurralde honetan.


Jaka, erabilera anitzekoa eta Warmshell Eco ehunez egina. Erabili ondoren birziklatutako plastikozko botilekin egina da ehuna. Bakterioen aurkako S-Café tratamendu naturala, usain txarra eragozteko. Oso beroa eta transpiragarria. Izerdia xurgatu, eta kanporatu egiten du. Berehala lehortzen da. Patroi artikulatua, mugikortasuna errazteko. Kokots-babesgarria. Bi patrika kremaileradun eskuetarako. Patrika itsatsi kremaileraduna ezkerreko mahukan. Gerrialdea lokarri eta itxigailu bidez egokitu daiteke. Hatz lodiarentzako zuloa duten eskumuturrak. Jostura lauak.


Arte garaikidea kalera - Irungo Udala\nArte garaikidea kalera\nJuncal Eizaguirre Kulturako ordezkariak, Kontenporanea 2022ko lantaldearekin batera, Irunera arte garaikidea ardatz hartuta itzuliko den ekimenaren seigarren edizioaren programa aurkeztu du. Irungo Udalak sustatuta, eta artearen, kulturaren eta diseinuaren alorretako profesional gazteek antolatutako kultura garaikidearen topaketa hau asteburu honetan izango da, maiatzaren 20, 21 eta 22an, San Juan plazan.\n"Arlo horretan lan egiten duten bertako profesionalen eskutik, arte garaikidea kalera aterako da berriro, azken urteotan gure hirian Kulturaren arloan gehien garatu den lan-ildoaren baitan. Horrelako topaketak berreskuratzea albiste ona da zalantzarik gabe, eta aukera ematen digu sektoreari laguntzeko ekimenak bultzatzen jarraitzeko, pandemiaren ondorioengatik gehien behar duen honetan ", adierazi du Juncal Eizaguirrek.\nEgitaraua ostiralean hasiko da 18:00etan eta igande eguerdian amaituko da. Aurretik, hiru eguneko jarduerak, aurkezpenak, obra-erakusketa, tailerrak eta musika. Arte garaikidea ardatz duten hogei ekimen baino gehiago. Aipagarria da aurten 8 artistaren lanak bilduko dituen nazioarteko obra-erakusketa, eta berrikuntza garrantzitsu bat: Kontenporearen eskutik arte garaikideko lanak hiriko saltokietan egongo dira ikusgai eta interesa duten pertsonek hiru hilabeterako maileguan eskatu ahal izango dituzte.\nEdizio honetako gai orokorra ekosistema enpatikoak dira: plaza leku atsegin bat izatea da helburua, topo egiteko leku bat, harrera egiteko, elkar zaintzeko, non afektuek, keinu emozionalek, oroitzapenek eta oroipen partekatuek duten garrantzia; kontakizunak sortzeko eta partekatzeko leku abegikorra izango da plaza.\nKontenporanearen bereizgarrietako bat da inguruko gazteek taxutzen dituztela jarduerak: elkarlanean oinarritutako formatu kolektibo baten barruan, lurraldeko proiektu artistikoak ezagutarazteko eta tokiko, Espainiako eta nazioarteko sortzaileekiko esperientzia bat partekatzeko engranaje baten parte dira guztiak.\nAurtengo topaketa antolatuko duen batzordea eskualdeko hiru gaztek osatzen dute: Ane Borreguero ekitaldiaren irudi grafikoarekin eta dokumentazioarekin zuzeneko lotura duten gaiez arduratuko da; Iratxe Airesek edukien programazioari eta bitartekaritza gaiei helduko die; eta Jone Pujanak sareetako komunikazioan eta espazioaren diseinuan jarriko du arreta. Aipatutako arloetako prestakuntza espezifikoa du bakoitzak, baina zeharka lan egingo dute batzordearen baitan, eta, horrela, denek parte hartuko dute edukiak asmatu eta sortzeko prozesuan.\nKultura Arloak jakinarazi duenez, Kontenporanea topaketaren hurrengo edizioak, zeina maiatzaren 20, 21 eta 22an San Juanen egingo den, tailerrak hartuko ditu barnean, eta, batzuetan parte hartzeko, beharrezkoa da aurrez izena ematea.\nZehazki, aurten Kontenporanea kudeatzen parte hartzen ari den lantaldeko kide Iratxe Airesek 5 urtetik 13 urtera bitarteko haurrentzako bi tailer emango ditu –heldu batek lagundu beharko die haurrei–, larunbatean eta igandean, 11:00etan, parte hartzaileei beren liburu propioak sortzen erakusteko: fanzineak editatzeko tailerrak. Ordubete iraungo dute gutxi gorabehera, eta euskaraz izango dira.\nBestalde, larunbat arratsaldean, 16:00etatik 20:00etara bitartean, Zine-Lab taldeak, zeina Maite Alonsok eta Unai Ruizek osatzen duten, beste tailer bat emango du: plazan, karpa bat instalatuko da, eta, barruan, parte hartzearen bidez zinema analogikoa lantzeko laborategi ireki bat; esperimentazioa eta trukea sustatzeko plataforma komunitario bat, zinemarekin modu berri batean erlazionatzera bultzatzeko. Aurrez izena eman beharra dago, baina une bat egon nahi dutenek ere parte har dezakete; hau da, izena emanda ere, ez da beharrezkoa lau orduak ematea.\nKontenporanea azokaren barruan beren obra erakutsiko duten artisten zerrenda argitaratu da. Behin nazioarteko deialdia eginda, 41 obra jaso dira, sei herrialdetakoak: Espainiako 36, Serbiako bat, Belgikako bat, Argentinako bat, Ekuadorko bat eta Mexikoko bi, 22 emakumerenak eta hemeretzi gizonenak. Hona azkenean ikusgai jarriko direnak:\nArtista Obraren izenburua Herrialdea\nAna Belén Jarrín Barriosuso Ekuador\nMaría Belén Robeda La naturaleza Argentina\nMasha Wysocka Jardín de naturalización Belgika\nMario Molins Catharsis for an olive tree\nEmilio Lizcano Tu mar infinito - Ballena Floral\nLibe Belandia Estamos en ello / En ello estamos\nMila Dolz Homenaje a Unamuno\nIker Vázquez Hygieia\nEdizio honetan beste berritasun bat artisten obren erakusketa izango da, hiriko zenbati saltokitan ikusgai jarriko baitira lanak. Artotekako bildumako artelanak dira, eta interesa duen orok maileguan eska dezake artelan bat, etxean hiru hilabetez edukitzeko. Zehazki, Mawatres, Miguel Cordero, Maite Pinto, Verónica Domingo Alonso eta Iván Gómez artisten lanak egongo dira ikusgai, Papel y +, Bost Woman, Bost Man, Nekane eta Zebra dendetan. Obrak maiatzaren 23ra arte egongo dira ikusgai.\n2022ko Kontenporanea programa


Hiru aste eskasetan… badago zer egin –\nHiru aste eskas ditugu azaroaren 20ko manifestaldirako. Herritarren ongi izatea bazterrera utzi eta sal-erostearen erreinuan murgildu gaituen sistemari lehentasuna ematen dion etxebizitzaren merkatu basatiari herri gisa erantzuteko parada ematen digun hitzordu nagusia izango da hori.\nMilaka lagun izan behar dugu karrikan, ozen eta argiki adierazteko ez gaudela prest gure herria desitxuratzen uzteko, ez gaudela prest espekulazioaren legea deus erran gabe pairatzen segitzeko. Guztiok bizitoki duin bat izateko eskubidea daukagula aldarrikapenaren haritik, bi etxe edo gehiago izateak lehenesten duen sistema horri behin behinean ezetz borobil bat emateko bidea irekitzen diogu manifestaldi horrekin…\nHiru aste horietan badago zer egin, beraz. Herritarrek manifestaldira deitzeaz gain, manifestaldiaren antolaketarako izena eman dezakete ere. Lurra eta etxebizitzaren gaiak azken aste eta hilabeteotan izan du oihartzun handia komunikabideetan, eta Lurzaindia, ELB, Gazte Ekintza, Alda, EHBai, BAM edo Bizi! bezalako kolektiboek, sindikatuak zein alderdiak egindako ekintza askotarikoen bidez tokiko aktualitatearen gai zentrala bilakatu dute. Ekintza guzti horien bilgune izango da azaroaren 20ko eguna, eta ekimenari behar duen maila eman ahal izateko guztion parte hartzea ezinbestekoa izango da.\nEsku ukaldi xumea bada ere, guztien eskuak ongi etorriak izango dira mobilizazio horri behar duen oihartzuna emateko.\netxebizitza, etxebizitza politika, Herri Mugimendua, Hiru aste eskasetan… badago zer egin, Lapurdi


ODRIOZOLA SUSTAETA,Iñaki "Kontra(k)tu(ra) soziala" (Antzerkia)\nJaio nintzenean, inolako baimenik eskatu gabe, norbaitek –zerbaitek– hitzarmen bat sinarazi zidan jendarteko kide izateko.\nHitzarmen guztiak bezala, honek ere –nik ez nekien arren– bi alde zituen: batetik, gizabanakoa, berez askea, baina jendartean bizitzeko norberaren nahimenari mugak jartzeko prest; bestetik, antolakuntza sozialaren egitura, giza-abere horri babestu, eta laguntzeko prest. Hitzarmen berezi honek, gainera, bi atal zituen, ustez orekatuak: alde batetik, eskubideak zeuden, oinarrizko ahalmen batzuk; bestetik, betebeharrak, gaitasun horien truke bete beharreko baldintzak.\nJaiotzerakoan nik ez nekien denok sinatzen genuenik hitzarmen hau. Are gehiago, nik ez nekien denok derrigorrez sinatu behar izaten genuenik. Horregatik, pozik bizi izan nintzen haurtzaroan; eta ez nuen, garaiz, beharrezko epean, alegaziorik egin.\nBehin batean, bospasei urte nituela, irakasleak esan zigun kanpoko norbait zetorrela, eta hari gazteleraz erantzun behar geniola. Guk ez genekien gazteleraz egiten, eta beldurtuta igaro genuen goiz osoa. Handik gutxira, berriz, berdez jantzitako gizon armatuek eskola –ikastola– itxi ziguten, eta oporrak izan genituen, gurasoek, garaiko agintari ez-demokratikoekin, egoera zuzendu zuten arte.\nHarrigarria dirudien arren, berrogeita bost urte geroago gogoan ditut egun haiek: ikuskari ilehori herren haren aurpegia, eta pikoleto lodikotea, pistola eskuan, gelako leihotik igarotzen. Nagusitzerakoan, konturatu nintzen, urteetako esperientziaz, eskubideak gehienetan lor ezinak zirela, baliabide faltagatik, egiturak zurrunegiak zirelako, edo baita, tokian tokiko funtzionario nahiz ordezkariek –azken hauek, nolabait geuk aukeratutakoak izan arren–, ez zutelako egoerak aldatzeko gogorik, ez asmorik.\nEskubideak urratu izan zaizkidala sumatu izan dudanean –dena esan behar– ez naiz isilik gelditu, baina ez dut inoiz erantzukizuna zuena aurkitzerik lortu, eta ez dut lortu zanpatutakoaren erantzukizuna zuenak ordaintzerik.\nEta konturatu naiz, ostera, betebeharrak, guztiak, betearazten dizkidatela. Eta betetzen ez baditut mehatxuak, isunak, kartzela edo arazo larriak izan ditzakedala, egitura “babesle” –indartsu– horren aldetik. Beraz, niretzat behintzat, kontratu hori kontraktura mingarria bihurtu zaidala aspalditik, sentitzen dut.\nHorregatik, azkenaldian, inposatu diguten lehendakari bati, hedabideetan, zapaldu duen jendartearekin –burua legitimatu nahian edo– kontratu soziala berritu nahi duela entzun diodanean, esan dut, “Nik ere bai!”. Nik kontratu berria nahi dut.\nBaina ez dut uste gauza bera esan arren, gauza bera ulertu dugunik. Nire zoritxarrerako.


Venezuelako brigadaren kronika: Estatu Komunala helburu | Borroka Garaia da!\nVenezuelako brigadaren kronika: Estatu Komunala helburu\nBorroka garaia da! webgunerako kolaborazioa, egilea: Venezuelako brigada (Askapena)\nConsejo Comunal–> Comuna–> Ciudad Comunal–> Federación Comunal–> Confederación Comunal–> Estado Comunal\nAdibide zehatzekin azaltzen da kronika honetan.\n“Consejo Comunal”: Parte-hartze demokratiko zuzenerako instituzio iraultzaile berriak dira eta autogobernu komunitariora bideratuta daude. Erabakigune garrantzitsuena ACC (Asanbelas de ciudadanos y ciudadans) da, bertan edozein herritarrek hartu dezake parte.\nKontseilu bakoitzak, denen artean erabakita, ordezkari ezberdinak aukeratzen ditu “boceroak”. Ordezkari hauek arlo ezberdinetakoak izan daitezke, besteak beste: komunikazioarena, urarena, segurtasunarena, elikadurarena, lurra eta lurraldearena, etab.\n“Comuna”: 6-7 kontseilu komunal artikulatzen dira eta komuna bat osatzen dute. Komuna aukeratzeko, lurraldeak tradizio historiko-kultural komunak izan behar ditu. Prozesu bolibartarrak sorturiko instituzio eta kontzeptu iraultzaileena dela esan genezake. Komunen lege organikoak (2010), esan bezala “Es la celula fundamental del Estado Comunal”.\nErabakigune garrantzitsuena parlamentu komunala da eta bertan parte hartzen dutenak: kontseilu komunaletako “boceroak”, “organización socio-productivas” jabetza sozial-komunaleko enpresen “boceroak”, kontseiluen “boceroak”, fabrika sozialistetako “boceroak”, etab. dira.\nKomuna bakoitzak martxan dituen ekoizpen proiektuetatik (bai lehenengo, bigarren edo hirugarren sektorekoak) soberakinak lortzen badituzte, hauek alde batetik proiektuan bertan inbertitzen dituzte, beharrizanik egon ezkero, makineria berria erosteko, adibidez. Oraindik soberakina balego, Komunan aurkezten dute zenbatekoa, eta bertan erabakiko da zein proiektutan inbertitu beharko den edo komunako zein beharrizani erantzun beharko dion. Helburutzat, kapitalismoaren bihotza den plusbaliarekin akabatzea dute.\n“Corredores Comunales” edo “Ciudad Comunal”: Komuna ezberdinak artikulatzen dituen instituzioa da.\nAzken helburua, komunez osatutako herrialdea eraikitzea da, esan bezala, jendartearen burujabetza ziurtatzeko, hau da autogobernu komunala. Estatu komunalaren azken helburua Estatu burokratiko eta burgesarekin amaitzea litzateke, hau da, instituzio liberal burges antidemokratikoekin (parlamentarismo liberalarekin) bukatzea eta herri demokrazia sozialista horizontalki eraikitzea.\nGaur egun, Kontseilu Komunal ugari dago, 30.000. Komunak ere badaude, 1.000 inguru eta baita zenbait Korridore ere. Estatu Komunalaren bidean lanean dabiltzan korredoreak ere ezagutu ditugu, nahiz eta helburu hau bere osotasunean lortzeko aukera oraindik urrun dagoen.\nAntolaketa sistema benetan interesagarria iruditu zaigu, baita ezagutu ditugun Komunak eta Kontseilu Komunaletan bizi, antolatu eta lan egiteko moduak ere. Komunakideek proiektuaren partaide sentitzen dute beren burua eta horrek eramaten ditu utopia errealitatetik hurbilago sentitzera.\nBarneraturik dute, benetako askatasuna norberak eraikitzen duena dela eta beraz, Estatua laguntzailetzat duten arren, argi dute, beren egitasmoen motorra eurak direla. Beraz, ezagutu ditugun adibide ezberdinak azalduko ditugu, gure errealitatera ekar ditzakegun proposamenak direla iruditzen baitzaizkigu.\nDena den, gure ikuspegitik eta zehazki ekonomia feministaren begiradatik honako kritika egin daiteke:\nEkonomiaren ikuspegi heteropatriarkatu eta androzentrikoarekin bukatzeko asmoz hainbat ekonomialari feministek, zaintza erdigunean kokatzea planteatzen dute: “lana” kontzeptua emakumeen esperientzia historikotik birdefinitu eta etxeko eta zaintza lanak jendartearen ongizatean (emozionala eta fisikoa) eragiten duela ikusarazi behar da. Bestetik, kontutan hartu behar dugu kapitalismoa ezingo litzakeela mantendu etxeetan dohainik egiten den lanik gabe, izan ere, honek soldatapeko langileen lan-indarra erreproduzitzea ahalbideratzen du.\nEstatu komunalak ez du etxeko eta zaintza lanaren demokratizazio eta kolektibizazioa planteatzen, are gutxiago, “epizentrizioa”. Cristina Carrascok esan bezala, “El cuidado como eje vertebrador de la nueva economía”. Hala ere, kontseilu Komunaletako elikagaien batzordeak norabide honetan lanean ari direla esan daiteke.\n2009an sortu zen komuna hau, Lara eta Portuguesa estatuen erdian kokatzen da eta bi gune hauetako 22 kontseilu komunalek osatzen dute. Gune hau, lurjabe batena zen baina Cahvezen gobernuak desjabetu zuen, lurra lantzen zutenei emateko, hau da, herritar xumeei emateko.\nZazpi urte hauetan zehar, gogor aritu dira lanean eta gaur egun, jabetza komunaleko bost enpresa ezberdin sortu dituzte:\nGas enpresa: komunako kideek eta ingurukoek erabiltzeko eta gas pribatua kontsumitu behar ez izateko.\nGarraio enpresa: Komunara lanera doazen pertsona asko, inguruetako herrietatik datoz. Lehen 7 ordu inguru behar zituzten lanera iristeko, garraiobide hauen bidez askoz ere denbora gutxiago behar izaten dute.\nUzta enpresa: Batez ere artoa ereiten dute, baina artoa jaso eta berriz landatzeko tartean Carahota (babarruna) ere ereiten dute. Hain zuzen ere, 500 hektareako lautada bat dute artoz landatuta. Artoari berebiziko garrantzia ematen diote, beren elikaduraren oinarria baita.\nAbereen enpresa: Abeltzaintzan ere aritzen dira lanean eta geroz eta garatuagoa dute arlo hau.\nSortzen dituzten soberakinak beren proiektuetarako erabiltzeaz gain, komunaren parte ez diren inguruko herrien beharrizanak asetzeko ere erabiltzen dituzte, beren helburua, komuna etengabe handitzea baita.\nKomuna honek, beste bostekin batera Korredore bat osatzen dute eta beste Korredore batzuekin lanean ari dira, Portugesa eta Larako korridoreen artean Estatu Komunalerako lehenengo pausuak emateko asmoz. Bisitatu ditugun komunen artean, Chavezen proposamenean aurrerapauso gehien eman dituen komuna hau dela esan dezakegu.\nEgiten duten lana dela eta, behin eta berriro izan dituzte erasoak; lurrak erre dizkiete, mehatxuak jaso dituzte, etab. lurjabeek beren lurrak berreskuratu nahi baitituzte. Bestalde, alkatetza PSUVekoa izan harren, burokrazia nahasgarriak ere oztopoak eragin dizkiete. Hemen ikusten dugu oraindik mantentzen den Estatu zaharraren (burgesa) eta sortzen ari den Estatu berriaren (sozialista-komunala) ateko talka.\nDena den, haiek gogotsu defendatzen dituzte lur hauek, izan ere, lehen esan bezala, argi dute beren herriak aurrera egiteko eta pertsonen arteko benetako parekidetasun bat lortzeko, ezinbestekoa dela herri xumearen boterea eta subiranotasuna.\nLurra lantzen duenarena dela eta lurra lantzea zeinen garrantzitsua den oso argi dute. Gaur egungo gerra ekonomikoak erakutsi die, erasoa gosea eragitea dela, baina herri langilea beren ekoizpenaren arduradun bada, nekez lortuko dute haiek garaitzea. Beraz, beren ekoizpenaren eta elikaduraren burujabe dira, erabaki guztiak modu parte-hartzaile eta parekidean hartuta.\nMendialdean kokatuta dagoen komuna honetan, proiektu ezberdinak daude martxan. Alde batetik, turismo gidak egiten dituzte, inguruko landaredia eta uzta azalduz. Bereziki kafearen ekoizpenean lan egiten dutenez, honen inguruko gida ere egiten dute.\nEsan bezala, Kafearen ekoizpenaz ere arduratzen dira. Lan honetan, bereziki, komunitateko emakumeak aritzen dira. Merkatuan, behar duten kafe fruitua erosten dute eta argazkian ikusi daitekeen makinaren bidez, kafea kontsumitzeko prest uzten dute ondoren saltzeko.\nGaur egun, gerra ekonomikoa dela eta, kafe fruituaren prezioa garestiegia da eta ondorioz ezin dute erosi; prozesatu ondorengo prezioa asko puztuko litzatekeelako eta merkatuan bidezkoa ez den prezio batean saldu beharko luketeelako. Komuna honetako kideek ez dute prezioen inflazioan parte hartu nahi eta beraz, egoera honetan, makinak geldirik daude eta ez dira lan honetan ari. Dena den, beren asmoa ahalik eta azkarren berriro ere ekoiztean hastea da, komunitateak prezio duinetan produktu agroekologikoak eskuratu ahal izateko.\nKomunitate hau osatzen duten herritar gehienak nekazaritzan lan egiten dute, produktu agroekologikoak ekoitziz.\nHelbide honetan informazio gehiago aurkitu dezakegu: http://misionverdad.com/fotos/comuna-agroecologica-el-tambor-la-azulita-estado-merida\nKomunaren jabegoa den enpresa bat da, Chavezen heriotzaren ostean hartu zuten. Enpresa honetan garagardoak ekoizten ziren trasnazional baten eskutik, ondoren Brasilen saltzeko.\nProiektu hau, komuna ezberdinen bilgunea da eta bere helburua, sistema berri bat sortzeko harreman sozial berrien eraikuntza izatea da. Gaur egun dagoen gerra ekonomikoaren ondorioz geratzen den prezio altuen egoeran ez dute parte hartu nahi, eta “prezio justuen ibilbidea” sortu dute, egoera hau ekiditeko eta herri xumeak beharrizanak neurrira ase ahal izateko.\nGaur egun, bertan ekoizten dena bereziki ura da, pertsonentzat edangarria eta baita abereentzat ere, hau baita inguruko herrietan gehien behar dena. Birziklatze sail bat ere badago, non lehenagoko plastikozko garagardo kaxa guztiak desegiten ari diren, beheko argazkian ikus daitekeen bezala.\nAbereentzat elikagaiak ere ekoizten dituzte. Etorkizunean, zukuak ere egin nahi dituzte, alkohola jendartean sortzen diren harremanentzat osasungarria ez dela iruditzen baitzaie, bereziki emakumeenganako tratu txarrak ekiditeko orduan.\nGarrantzitsua da eurentzat, ekoizten dituzten produktu hauek komunitatearen identitatearekin bat egitea; hau da, langileekiko esplotaziorik gabe eta langileei begira dagoen antolaketa bat jarraituz, eta ez kapitalari begiratzen diona.\nBeraz, ikusi daitekeen bezala, proiektu guzti honen antolaketaren oinarrian, herriaren beharrizanak daude.\nPosted in: Internazionala,kolaborazioakTagged: komunak, venezuelaPermalinkUtzi iruzkina\n← De prohibiciones\nSeñores de la sangre →


Eskatu dugu 50 langiletik gorako enpresetan euskara-planen negoziaketa hitzartu dadila lanbide arteko akordioetan | LAB SINDIKATUA\nIdazkaritzak Euskara Idazkaritza Eskatu dugu 50 langiletik gorako enpresetan euskara-planen negoziaketa hitzartu dadila lanbide arteko...\nLAB sindikatuko idazkari nagusi Garbiñe Aranburuk agerraldia egin du, Kontseilua eta ELA sindikatuarekin batera, lan-mundua euskalduntzeko neurri eraginkor eta betearazleak eskatzeko.\nHain zuzen ere, lan-mundua euskalduntzeko urrats zehatzak egin behar direla adierazi dugu. «Euskararen normalizazioa garatzeko ezinbesteko esparrua da lan-munduarena», ziurtatu du Kontseiluko idazkari nagusi Paul Bilbaok. Zentzu honetan, Garbiñe Aranburuk ziurtatu du «euskal sindikalgintzaren gehiengoak urratsak eman nahi dituela langile guztion eskubideak bermatzeko», eta, ildo horretan, «lan-mundua euskaldundu nahi bada, ezinbestean erabaki ausartagoak hartu beharko dira. Alegia, neurri eraginkorragoak eta betearazleagoak, euskararen normalizazioak norbanakoen boluntarismoa gainditu behar duelako».\nHorretarako, eskaera zehatza egin dugu: Confebaski eta CEN Nafarroako Enpresaburuen Konfederazioari proposatzen diegu 50 langiletik gorako enpresa guztietan euskara-planak garatuko direla jasotzen duen akordio interprofesionala hitzartzea. Era berean, Jaurlaritzari eta Nafarroako Gobernuari dei egin diegu neurri hori babestu dezaten, besteak beste, plan horiek aurrera ateratzeko inbertsio ekonomikoak bideratuz.\nEAE-ko ehun enpresetatik bakarrak du garatuta euskararen erabilera normalizatzeko prozesu eta egituraren bat. Beraz, EAEn 138.000 enpresa daude euskararen erabilera normalizatzeko inolako planik edo garapenik gabe. Hamarretik bederatzi. Nafarroan are gehiago dira. %0,7k bakarrik dute euskara garatzeko prozesu edo egituraren bat.\nHorrek esan nahi du Hego Euskal Herriko enpresa jakin batzuek jarri beharko dituztela martxan euskara-planak, proposamena aintzat hartuz gero. Baina, gutxi izanagatik ere, irismen handia izango lukete: langileriaren erdiari eragingo lioketelako euskara-planek.\nGainera, datozen bi hamarkadetan erretiro asko etorriko direla ohartarazi du Garbiñe Aranburuk: «Hego Euskal Herriko langileriaren erdia erretiroa hartzeko adinean egongo da. Belaunaldi aldaketa bat gertatzera doa, eta abagune paregabea izango da eremu sozioekomikoaren euskalduntzea bultzatzeko. Kontrakoa gerta liteke, ordea: neurri egokirik hartu ezean, belaunaldi hori erdaldunduko dituelako eremu sozioekonomikoak. Eta, ondorioz, ezdeusean geratuko lirateke hezkuntzan belaunaldi hori euskalduntzeko egindako ahaleginak eta inbertsioak. Horregatik, gakoa izango da belaunaldi berri horren lan-munduratzeko prozesua».\nBilerak patronala eta administrazioarekin\nPandemiak biluztu eta gordindu ditu lehendik zetozen gabeziak, oraingoan ere zaurgarrienak kolpatu dituelako gogorren. Hizkuntza-eskubideekin beste hainbeste gertatu da. Berehalakotasunaren eta lehentasunaren izenean, euskal hiztunon hizkuntza-eskubideak urratu eta baztertu dituzte, kolpean.\nHorregatik, krisiak dakartzan eta ekarriko dituen aldaketen norabidea aldatu behar da.\nKontseiluak ekainean aurkeztu zuen Geroa euskaratik adierazpenak jasotzen zituen bide hori urratzen hasteko zenbait neurri, eta LAB eta ELArekin batera egindako proposamenak urrats bat gehiago ekarriko du. Bada garaia eremu sozioekonomikoaren euskalduntzean jauzia egiteko, eta, beste gai batzuetan gertatzen den bezala, gai honetan ere enpresa guztiek jendarte erantzukizunez jokatzeko. Guztiz zilegi eta egingarria delako.\nEra berean, Jaurlaritzari eta Nafarroako Gobernuari babesa eman dezaten eskatu diegu, eta proposamena mahaigaineratzeko bilerak iragarri ditugu sindikatuok, patronalarekin zein administrazioarekin.


Asteon zientzia begi-bistan #335 - Zientzia Kaiera\nAsteon zientzia begi-bistan #335\nCOVID-19arekin hasiera emango diogu aste honetako albiste bildumari. Zehazki, Elhuyar aldizkariak argitaratu duen berri itxaropentsu honekin: txertoek ez dute albo-ondorio kezkagarririk eragin. Halaxe adierazi du Medikamentuen eta Produktu Sanitarioen Espainiako Agentziak txosten batean. Zehazki, txertatutakoen % 0,08k izan du albo-ondorioren bat, baina gehienak ez dira larriak izan.\nSARS-CoV-2 birusari dagokionez, gaixotasun honetan sexuak duen eragina aztertzeko eskatu dute, Elhuyar aldizkariak esan duenaren arabera. Yale Unibertsitateko bi ikertzaile emakumezkok esan dute ezinbestekoa dela jakitea sexuak nola eragiten duen erantzun immunitarioan. Xehetasun gehiago, hemen.\nOso zaila da jakitea zergatik jendeak ez dituen sintoma berdinak. Badirudi horietako faktore bat elikadura izan daitekeela, D bitamina, zehazki. Testu honen bitartez, Miren Basarasek azaldu digu honen papera eta azkenaldian D bitaminaren mailaren eta arnasbideko gaixotasunen artean egin diren ikerketak.\nLeku itxietako airea noiz eta zenbat berritu behar den kalkulatzen duen sistema bat diseinatu du Ana Ruiz Ilundain Nafarroako Unibertsitate Publikoko Industria Ingeniaritzako ikasleak. Elhuyar aldizkariak kontatu dizkigu xehetasunak.\nIkerketa batek 2019-2020ko neguko Twitterreko txioak aztertu ditu eta ikusi dute COVID-19a bazegoela Europan zabalduta. Elhuyarrek azaldu digunez, “Pneumonia” hitza duten txioak bildu dituzte, hedabideetan COVID-19ak hartu zuen oihartzuna baino lehen idatzitakoak, jakina.\nIkerketa baten arabera, txakurrak duela 23.000 urte etxekotu zituzten Siberian. Berriak azaldu digu albistea: gizakia txakurrekin iritsi zen Amerikara, duela 15.000 urte. Siberiakoak ziren Amerikara heldu zirenak eta horiek Europara eta Asiara zabaldu ziren txakurrekin.\nIkerketa batek zehaztu du Posidonia oceanica itsas landareak itsasoan dauden plastiko hondakinak harrapatu eta itsasotik ateratzen dituela. Landareak sortzen dituen aegagropiletan harrapatzen dituela. Prozesua kontatu digute artikulu interesgarri honetan. Ez galdu!\nGure gorputzeko tenperatura jaitsi egin da 1800az geroztik. Hala adierazi du Stanfordeko Unibertsitateko Medikuntza Eskolako ikerketa-talde batek. Bizi-baldintzak hobetu diren heinean joan da gorputzaren tenperatura aldatzen. Uxune Martinezek azaldu digu afera testu interesgarri honetan.\nBereizketarik egiten al duzue soinua, zarata eta musikaren artean? Batzuetan ez da erraza horien arteko mugak ondo zehaztea. Bada, Marta Urdanpilleta Landaribar saiatu da hori egiten testu honen bitartez, elementu horien arteko mugak difusoak diren arren.\nMarteri buruzko informazio berria eskuratzeko asmoz, Hope zunda, Twianwen-1 zunda eta Perseverance planetara ailegatuko dira otsailean, Berriak jakinarazi digunez. Besteak beste, jakin nahi dute ea bizirik baden edo inoiz izan den. Irakur ezazue osorik erreportajea.\nArgitalpen-data: 2021/01/31 · Atala: Dibulgazioa, Zientzia begi-bistan\nAsteon zientzia begi-bistan #328\nOsasuna COVID-19aren eta hiesaren pandemiak izan ditu mintzagai Berriako testu honetan Ana Galarragak. Gaixotasun oso desberdinak dira baina badituzte antzekotasunak […]\nOsasuna Zer egin behar dugu eguzkitik babesteko? Artikulu honen arabera, krema jartzeaz gain, beste parametro batzuk kontuan hartu behar ditugu […]\nOsasuna SARS-CoV-2 birusaren aurkako sendagaien bila ari dira laborategiak. Denbora aurrezteko, dagoeneko garatuta dauden sendagaiak erabili nahi dituzte; botika hauek […]


Pribatutasun politica | CuadraBus Líneas\nWeb-orrialde honen bitartez beharrezkoak diren datu pertsonalak jasotzen dira, gureak diren hainbat zerbitzuen kudeaketa eta mantentze lanak ziurtatzeko. Datu horiek gure fitxategien barne daude eta era berean Datuak Babesteko Espainiako Agentzian erregistratuta egongo dira.\nKasu bakoitzean adierazitako helburuen kalterik gabe, adierazitako informazioa konfidentzialtasun osoz gordeta eta kudeatuta egongo da, legislazioan ezarrita dauden segurtasun informatikoa aplikatuz, datuen sarbidea , erabilera okerra , manipulazioa edo galera saihesteko.\nEdozein momentuan zuk zure eskubidea duzu datuen sarbidean aritzeko edota beste datu batzuk ezeztatzeko, zure eskaera fitxategiaren titularraren helbidera zuzenduz. Zure eskubideetan aritzeko inprimakiak aurkitu ditzakezu Datuak Babesteko Espainiako Agentziaren web-orrian.


ostatetxe / ostatuño\nostatu 1 iz diru truke jan eta lo egiten den etxea.\nEgarriak akuilaturik portuko ostatu batera sartu zenean baso bat ur eskatzera. Felipe Juaristi «Airezko emakumeak» - 29. orr.\nGau batentzat, edo berdin zenbaitentzat, logela ere ostatu horretan du segurtatu. Janbattitt Dirassar «Bihotzeko mina» - 137. orr.\nZenbat hotel, zenbat ostatu bisitatu zituzten? Alberto Ladron Arana «Eguzki beltzaren sekretua» - 112. orr.\nGuztira 1.300 lagunek egiten dute lan Gipuzkoako hotel, ostatu eta landa etxeetan. Berria - Ekonomia 2004-12-08\nJatetxeetan, ostatuetan eta kafetegietan erretzea debekatzearen aldekoa zela adierazi zuen Byrnek orduan. Berria - Gaiak 2004-01-02\nOstatua izba baten antzekoa zen, baina handiagoa. Jose Morales «Arima hilak» - Nikolai Gogol - 96. orr.\nBenta itxurako ostatu batean geratu ginen. Inazio Mujika Iraola «Gerezi Denbora» - 49. orr.\nTriesten ez zen ostaturik eta apopilo-etxerik falta. Anjel Lertxundi «Ihes betea» - 225. orr.\nArratsean, haatik, giro bero batean murgildu naiz, Meson delako erromesen ostatuan. Piarres Aintziart «Santiago oinez» - 176. orr.\nJanari-denda ostatuarekin komunikatzen zen beheko oinean, geletara eta ganbarara joateko eskailera hasten zen gelaxka baten bidez. Joseba Urteaga «Lekua» - Annie Ernaux - 36. orr.\nBerak ezagutuko zuela ostatu egoki eta merkeren bat. Anjel Lertxundi «Ihes betea» - 258. orr.\nOstatuko etxekoandreak atera zidan gau hartako afaria. Anjel Lertxundi «Argizariaren egunak» - 23. orr.\nKotxea patioan sartu eta batera, ostatuko morroia -edo polovoia, Errusian horrela deitzen baitiete ostatuetako zerbitzariei- jaunari harrera egitera irten zen. Jose Morales «Arima hilak» - Nikolai Gogol - 20. orr.\nJoanden aste buruan jakin dugu Marie-Louise Laxague Esnasu Menta ostatukoa zendu dela. Herria 2004-12-30\nOstatuan lanean hasi eta, azkar baino lehen, eskualde osoan hedatu zen haren edertasunaren ospea. J.M. Olaizola "Txiliku" «Bizitza eredugarriak» - 15. orr.\nHara heldutakoan, ostatu batean sartu zen atseden hartzeko. Askoren artean «Asisko Frantzizko, Asisko Klara» - 987. orr.\nIgnazia Arkaleren ostatuan sartu zen umezain, eta hamalau urte bete zituen arte hantxe aritu zen lanean. Koro Navarro «Zalakain abenturazalea» - Pio Baroja - 64. orr.\n"Colegio Mayor" horietako batean genuen ostatu. Joxerra Garzia «Kurrin-kurrun vitae» - 34. orr.\nBere bizitzaren azken aldera, San Verekundo monasterioan izan ohi zuen sarritan ostatu. Askoren artean «Asisko Frantzizko, Asisko Klara» - 1157. orr.\nRitz Hotelean neukan ostatu egun haietan. Hasier Etxeberria «Arrainak ura baino» - 163. orr.\nMedia Vida hotela dauka ostatu, eta hegazkin txartelak erosi berri ditu. Ramuntxo Etxeberri «Skyroom» - 41. orr.\nOrdukotz baziren zazpi etxe edo aterbe Konpostelara joaiten ziren beilarieri ostatu edo laguntza egiteko. Angel Aintziburu / Jean Baptiste Etxarren «Luzaiden gaindi» - 17. orr.\nBidez bide dabilenak, ostatu asko eta adiskide gutxi. Anjel Lertxundi «Azkenaz beste» - 6. orr.\nOndotik bazkaria Mendialde ostatuan. Herria 2004-02-19\nArgitzen hasia zen ostatura iritsi zirenean. Elena Touyarou «Hautsi da katea» - Toti Mtz. de Lecea - 272. orr.\nOstatutik ateratzen den errepide meharrean gora ikusi du autoa. Alberto Barandiaren «Mundu txikia» - 10. orr.\nHeldu ziren ba bentara; ostaturik ba ote zegoen galdetu zioten ostalariari. Patxi Ezkiaga «On Kixote Mantxako» - Miguel de Cervantes - 194. orr.\nOstatua ordaintzeko hainbat diru bederen emaiten ziguan, eta zertxobait gehiago ere bai. Joan Mari Irigoien «Lur bat haratago» - 251. orr.\nProposatu nuen landetxeren batera jotzea, ostatu eskatzera. Aingeru Epaltza «Mailuaren odola» - 190. orr.\nEtxera gonbidatu nituen gero-: gizalegekoa da ostatu eskaintzea. Anjel Lertxundi «Azkenaz beste» - 13. orr.\nQuenutarrek ostatua eta mantenua ematen zioten. Karlos Zabala «Parisen sabela» - Emile Zola - 198. orr.\nGizaseme hauek, ordea, ez ukitu, ostatua eta babesa eman baitizkiet. Elizen arteko biblia Has 19,8\nBanuen-eta nahikoa diru lehendabizi ostatua eta gero lana bilatzeko. Anjel Lertxundi «Ihes betea» - 225. orr.\nFinkatzen du bere oihal-etxola; han aurkitzen du ostatu atsegin. Elizen arteko biblia Si 14,25\n-Non aurki dezaket ostatu? Juan Garzia «Pedro Páramo» - Juan Rulfo - 28. orr.\nInoiz etxerik gabe gelditzen banaiz, ez natzaizue ostatu eske etorriko. Aingeru Epaltza «Rock'n'roll» - 301. orr.\n-Bidaiariak gaituzu, emakumea, gau honetarako ostatu eske etorriak zurera. Jose Morales «Arima hilak» - Nikolai Gogol - 70. orr.\nLatapie Etorbide Nagusiko ostatu ilara apainek, batimenduak oro urdinska eta berdintsu, Miarritze gogorarazi zidaten. Saboiako ardo gorria ekarri zien, kolorez ostatu jabearen matrailena baino ahulagoa, baina zaporez urarena baino gozoagoa. Txillardegi «Putzu» - 333. orr.\nSir John Oldcastle-k mundu guztiari barre eragiten zion bere tripa handiagatik, batez ere ostatu andreari. Juan Garzia «Bizi alegiazkoak» - Marcel Schwob - 116. orr.\nLarderiatsu ziharduen, ez erortzeko, malkotan ez hausteko, pairatzen zuen bakardadeaz ez damutzeko eta egoera deitoratzen zueneko ostatu zokoetan biltzen zirenean, solasa auhen bilakatzen zitzaion. Itxaro Borda «Zeruetako erresuma» - 230. orr.\nZein atsegina zen hiritik kanpo egotea, are Dot's bezalako ostatu-zulo zabar eta ilun batean eserita egonik ere, kamioi-gidariz eta beisboleko biseradun txano hori eta gorriak jantzita zeramatzaten nekazariz inguratuta. Oskar Arana «Brooklyngo erokeriak» - Paul Auster - 185. orr.\nMiarritzeko ostatu ikastegiko ikasle multzo bat. Herria 2002-12-05\nOstatu kontuak Frantzian ere ez dira dohainik. Joan Mari Irigoien «Lur bat haratago» - 531. orr.\nLuisak eta Violettek, berez, sekula zapalduko ez zuten ostatu klase horietakoa zen, beraz, beharrizanean izan ezik. Felipe Juaristi «Airezko emakumeak» - 149. orr.\n"Euri edo denbora on, beti kurri gabiltza, nehon ez gintezke geldi, beti joan behar dugu aitzina" dioen haurretako ostatu-kanta. Anjel Lertxundi «Azkenaz beste» - 16. orr.\nHurtado bere kapaz estali zen, eta, lasterka, mutilari jarraituz, kale galdu batera iritsi zen, Parador de la Cruz deitzen zen mandazain-ostatu batetik gertu. Josu Zabaleta «Jakintzaren arbola» - Pio Baroja - 234. orr.\nBaita txakurtegi bat ere, etxeko ehiza-txakurren ostatu eta bizileku. Joan Mari Irigoien «Lur bat haratago» - 30. orr.\nHaren baitara bildu nintzen neu ere, eta maindirepean hartu nuen ostatu. Anjel Lertxundi «Argizariaren egunak» - 85. orr.\n6 ipar taberna.\n1963ko azaroaren 22ko eguerdi hastapen hartan Los Angelesko Desert Inn ostatuan zegoen, Mike Emerson polizia lagunarekin, kafea hurrupatzen. Itxaro Borda «Zeruetako erresuma» - 32. orr.\nFrantziako Asanblea Nazionalaren egoitzaren saihetseko karrikan zegoen Bar des Amis ostatuan zerbitzari jartzeko. Itxaro Borda «Zeruetako erresuma» - 72. orr.\nTGVan sartu orduko kasik, zortzi lagunak joan ginen ostatura. Daniel Landart «Anaiaren azken hitza» - 86. orr.\nHan barra bat dago, ostatu dotore edo pubetan izaten ohi den zur ilunekoa, baina pipiatua eta higatua. Aingeru Epaltza «Rock'n'roll» - 377. orr.\nPlazako ostatuan, garagardo bat bi hurrupaz edan nuen. Daniel Landart «Anaiaren azken hitza» - 85. orr.\nErrobi ibaia zeharkatuz, herriko etxearen parean dagoen ostatu irlandesera joan zintezke. Ramuntxo Etxeberri «Skyroom» - 258. orr.\nPlazako ostatuen kanpoko mahai eta kadirak hartuak daude. Piarres Aintziart «Santiago oinez» - 159. orr.\nSaltegiek denetarik bazuten eta ostatuak goizaldera hesten ziren. Elena Touyarou «Hautsi da katea» - Toti Mtz. de Lecea - 92. orr.\nJakinik Bordeleko ostatu batean barman bat bilatzen zutela erabaki zuen hara joatea. Daniel Landart «Anaiaren azken hitza» - 32. orr.\nArratsean, Zizurko ostatu ttipi batean afaldu naiz bakarrik. Piarres Aintziart «Santiago oinez» - 38. orr.\nIzigarria gertatu da Miarritzeko gau-ostatu baten atean. Herria 2001-09-27\n7 ostatu eman\nBihotz onez etxean ostatu eman zion gizonari aparte deitu eta esan zion: [...]. Askoren artean «Asisko Frantzizko, Asisko Klara» - 809. orr.\nAspaldi, hire aitak nire aitari ostatu ematen zioan; horregatik etorri nauk jauregi honetara. Juan Kruz Igerabide «Ulises» - Homero - 12. orr.\nNolatan eman diezu ostatu gure atarian gaizkile hauei? Askoren artean «Asisko Frantzizko, Asisko Klara» - 515. orr.\nJainkoari begirune zion izen oneko gizon batek debozioz eman zion ostatu. Askoren artean «Asisko Frantzizko, Asisko Klara» - 329. orr.\nNason zipretarraren etxera lagundu ziguten, hark eman behar baitzigun ostatu. Elizen arteko biblia Eg 21,16\nEzta berrehun metro ere, beraz, ostatu eman zigun azken kafetegitik. Aingeru Epaltza «Rock'n'roll» - 255. orr.\n· Harrera ona egin zieten hiritarrek eta beren komenentziara ostatu egokia eman zieten baratze txiki batean. Askoren artean «Asisko Frantzizko, Asisko Klara» - 1132. orr.\n8 ostatu-emaile izond/iz\nBegira, anaia ostatu-emailea; zure erreguek behartuta etorri naiz zure etxera bazkaltzera. Askoren artean «Asisko Frantzizko, Asisko Klara» - 809. orr.\nOstatu-emailearen etxera heldurik, zehatz-mehatz kontatu zioten haietako batek ametsetan ikusitakoa. Askoren artean «Asisko Frantzizko, Asisko Klara» - 864. orr.\nMigel aitatxi zena gaztetan bezala, nire ostatu-emaile Jehane Lapeyrère ere zapatagina zen. Aingeru Epaltza «Mailuaren odola» - 183. orr.\nAsmazioa berriro erakuts ziezaiola erregutu zion ostatu-emaileari. Anjel Lertxundi «Azkenaz beste» - 57. orr.\n9 ostatu etxe (orobat ostatetxe)\nAlpe Garaietan, izoztegien oinetan [...] dauden ostatu etxe guztiek bezala, Schwarenbacheko bentak Gemmiko mendiartean dabiltzan bidaiariei babeslekua ematen die. Josu Zabaleta «Fantasiazko ipuinak» - Guy de Maupassant - 275. orr.\nOihal finezko txano eder bat, marta-larruz azpikotua, zeina ostatu-etxe on batean lapurtua baitzuen. Juan Garzia «Bizi alegiazkoak» - Marcel Schwob - 113. orr.\nHogeita bi urte zeramatzatek hiri honetako aire ustelduak inguraturik bizitzen, bazter guztietan etxe zikinetan edo hirugarren mailako ostatetxeetan bezalako kiratsa dagoen tokian. Xabier Olarra «Azken hitzordua» - Sandor Marai - 52. orr.\nEnperadorearen guardia Hungriako Erregea izeneko ostatetxe batean zegoen ostatuz, San Estebanen katedralaren ondoan. Xabier Olarra «Azken hitzordua» - Sandor Marai - 42. orr.\n10 ostatu hartu\nHoteletan ostatu hartzea ere maite zuen. Fernando Rey «Gure etxeko kontuak» - Natalia Ginzburg - 145. orr.\nDesengainatu egin nuela han bertan, Palace-n, ostatu hartuta ez nengoelako. Ramon Saizarbitoria «Gorde nazazu lurpean» - 88. orr.\nArtur erregea, Kamelotera itzultzerakoan, Eskalot gazteluan gelditu zen ostatu hartzeko. Juan Kruz Igerabide «Artur erregearen heriotza» - 26. orr.\nKristauok, nirean ostatu hartu nahi baduzue, gogoz onartuko zaituztet nire etxe barruan. Askoren artean «Asisko Frantzizko, Asisko Klara» - 473. orr.\nIngelesek aberatsen etxeetan hartu zuten ostatu, alemanen tokian. Koldo Biguri «On Camillo» - Giovanni Guareschi - 92. orr.\nBilboko pentsio batean ostatu hartu eta hantxe bizitzen geratu zen Lauaxeta. Juan Luis Zabala «Agur, Euzkadi» - 30. orr.\nHementxe har dezakegu ostatu. Joxemari Iturralde «Euliak ez dira argazkietan azaltzen» - 118. orr.\nGoiz batean, 1938ko udan, goizeko zazpietan deitu ninduten ostatu hartuta nengoen etxeko beheko telefono publikora. Koro Navarro «Zortzi kontakizun» - Isaac B. Singer - 95. orr.\nArgi zegoen han ostatu hartuek kandela batez edo lanpara batez errez hiltzen zituztela zimitzak. Koro Navarro «Zalakain abenturazalea» - Pio Baroja - 146. orr.\nPetirisantzek ez du ba ostatu hartu gurean? Anjel Lertxundi «Konpainia noblean» - 265. orr.\nBikote zaharrak uda oro alokatzen zuen gela, baina zakurra sekula ez zen ostatu-hartzaileen lagun egiten. Egun zikinen ondoren errituzko bainura joan behar ote zuen galdetu zion Taibelek, baina hilekoari dagozkion legeak ez zirela ostatu-hartzaile lizunarekin elkartzen zirenengana iristen esan zion Humirzahk. Koro Navarro «Zortzi kontakizun» - Isaac B. Singer - 135. orr.\n· Horretan ere, goiz hasierako zorte txarrari marro egina niola iduri zuen, Gomez de Seguraren hozkailuak ez baitzuen ostatu-hartzailerik falta: emazteki bat, huts egite mediko baten erruz zendua, nonbait, forentseak ehiza-trofeo baten gisara erakusten ziona argazkilariari. Aingeru Epaltza «Rock'n'roll» - 125. orr.\nbaionako ostatu (3); eman zion ostatu (3); etxean ostatu eman (3); hartu genuen ostatu (4); hartu nuen ostatu (4); hartu zuen ostatu (13); hartu zuten ostatu (10); hartzen zuten ostatu (3); herriko ostatu (9); miarritzeko ostatu (3)\nostatu aurrean (3); ostatu barnean (5); ostatu barnera (3); ostatu batean geratu (3); ostatu batean sartu (4); ostatu batean sartzen (4); ostatu batera joan (5); ostatu berean (6); ostatu berri (3); ostatu bila (6)\nostatu emaile (4); ostatu eman (21); ostatu eman zion (5); ostatu emateagatik (3); ostatu ematen (7); ostatu eske (3); ostatu eta jatetxe (3); ostatu har (5); ostatu hartu (41); ostatu hartu zuen (6); ostatu hartu zuten (4); ostatu hartua (3); ostatu harturik (3); ostatu hartuta (17); ostatu hartutako (4); ostatu hartzea (8); ostatu hartzeko (10); ostatu hartzen (9); ostatu hartzen zuen (3); ostatu hartzera (5)\nostatu izan (3); ostatu jabeak (3); ostatu jatetxe (3); ostatu merke (3); ostatu ttipi (6); ostatu txiki (8); ostatu txiki batean (3)\nostatu xoko (6); ostatu xoko batean (3); ostatu xokoan (4); ostatu xume (3); ostatu zahar (3)\nostatua eman (4); ostatua eta mantenua (3)\nbihotzeko ostatuak (4); ostatuak antolatzen (7); ostatuak antolatzen du (4)\nafaria haramboure ostatuan (3); aintzileko pekoitz ostatuan (3); arrosan katina ostatuan (4); astelehenean bonnet ostatuan (4); bazkaria agerreko ostatuan (3)\nostatuan afaldu (3); ostatuan afaria (3); ostatuan apairu on (3); ostatuan bazkaldu (3); ostatuan bazkaria (4); ostatuan berean (3); ostatuan bertan (7); ostatuan bildu (3); ostatuan bizi (4)\nostatuan elgarretaratu (4); ostatuan hartu (3); ostatuan iragan (8); ostatuan iragan dira (3); ostatuan izan (4); ostatuan izanen (9); ostatuan izanen da (7); ostatuan jokatuko dira (4); ostatuan lan egiten (3)\nostatuan sartu (17); ostatuan sartu zen (3); ostatuan sartu ziren (4); ostatuan sartzen (7)\nostatuan zegoen (3); ostatuan zeuden (4); pausuko xaia ostatuan (12); plazako ostatuan (4)\nzubiondoa ostatuan jokatuko (4)\nostatuaren aitzinean (5); ostatuaren barnean (3); ostatuaren ondoan (3); ostatuaren parean (3)\nbihotzeko ostatuek (3)\nbihotzeko ostatuen (5)\naingira jatea ostatuetan (5); karriketan eta ostatuetan (6); ostatuetan sartzen (3)\nostatuko ate (7); ostatuko atea (12); ostatuko atea ireki (4); ostatuko bezeroen (3)\nostatuko emakume (3); ostatuko emakumeak (4); ostatuko etxekoandrea (4); ostatuko etxekoandreak (5); ostatuko etxekoandrearen (3); ostatuko gela (4); ostatuko gelan (5); ostatuko gelara (3); ostatuko gurdi (3); ostatuko gurdi atetik (3); ostatuko harrera (3)\nostatuko morroia (3); ostatuko morroiak (7); ostatuko mutikoa (3); ostatuko nagusia (3); ostatuko nagusiak (5)\nostatuko zerbitzari (6)\ntrinketeko ostatuko (3)\nauxotea ostatukoek (3)\nostatura hurbiltzen zen (3); ostatura iritsi ziren (3); ostatura itzuli (14); ostatura itzultzen (3); ostatura jo (3); ostatura joan (10); ostatura joaten (3); ostatura sartu (8); ostatura sartu zen (4)\nostaturat deituz (11); ostaturat zuzenean (12)\nostatutik atera (6); ostatutik atera zen (3); ostatutik ateratzen (3); ostatutik irten (7)\ndago ostatuz (3); etxean ostatuz (3); haietan ostatuz biziz (3); ostatuz biziz (3); ostatuz egon (3); ostatuz ostatu (9)


Iván Platas, Goyti: “Material naturalak ibilgailuak eraikitzeko alternatiba bideragarria dira” - Álava Emprende\nSara Irazu eta Borja Marugán, Think & Pick: “Teknologiari esker produktu galkorren kontsumo arduratsuagoa eta jasangarriagoa egin dezakegu”\nMaterial naturalak erabiliz eta premia desberdinen arabera konfiguratutako ibilgailu elektrikoak sortzeko bere ideiari esker, RPK enpresak babestutako Enpresa Arloko Eraldaketa Sozialaren Sari Berezia lortu zuen Goyti enpresak Álava Emprendeko “Zure ideiak balio du” lehiaketan. Sariak inpaktu sozial handieneko eta oneneko proiektua nabarmentzen du, industriaren eta eraldaketa sozialaren arteko lerrokatzea finkatuta betiere.\nProiektu horri buruz gehiago jakiteko elkarrizketa egin diogu Iván Platasi, hots, ideiaren atzean dagoen buruari.\nIván Platas (IP): Hiri-mugikortasuneko soluzioak, material naturalekin garatuak. ‘0,0’ emisioko ibilgailuak, euren bizitza osoan zehar 50 tona CO2 unitateko aurrezteko gai direnak.\nIP: Ibilgailuen eraikuntzan gaur egun erabiltzen diren diseinua, materialak eta metodoak aztertuz, eta hainbat arazo eta hobekuntza-arlo identifikatuz: karbono-aztarna negatiboa duten material naturalen erabilera material mugatu eta kutsatzaileekiko (adibidez metalak edo petroliotik eratorriak) alternatiba gisa, eta ibilgailuak berriz diseinatzea pertsonen benetako premietara egokitzeko.\nIP: Gaur egun baliabide naturaletan oinarritutako material konposatuak diseinatzen, entseatzen eta garatzen ari gara, gure ibilgailuen eraikuntzan erabili ahal izateko.\nIP: Urtebete barru lehen prototipoak eraikitzen egon nahiko genuke, homologatu ahal izateko, homologazioa baita ibilgailuen aurkezpen eta merkaturatzearen aurreko fasea.\nIP: Guk egindako lanaren eta etorkizun jasangarriagoa eraikitzeko xedez aldaketa sozial eta enpresarialeko alternatiba izateko egin dugun proposamenaren aintzatespena ekarri du.\nMila esker Iván Platasi, Araba Ekinean ekimenaren galderei erantzuteagatik.


800etik gora pertsona eta kolektibok planteatu dizkiote beren kezkak Urtarani 'Alkateak entzuten dizu' programaren bitartez | El Correo\nZurekin800etik gora pertsona eta kolektibok planteatu dizkiote beren kezkak Urtarani 'Alkateak entzuten dizu' programaren bitartez\n800etik gora pertsona eta kolektibok planteatu dizkiote beren kezkak Urtarani 'Alkateak entzuten dizu' programaren bitartez\nSERGIO EGUÍA Lunes, 11 septiembre 2017, 23:37\nHiriko 800etik gora pertsona eta kolektibok planteatu dituzte beren zalantza, proposamen eta kezkak “Alkateak entzuten dizu” programaren bitartez, Alkatetzak agintaldi honetan abian jarri dituen komunikazio-bideak baliatuz. “Alkate gisa nire ibilbideari ekin nionean, esan nuen kalean izango nintzela, herritarrekin, eta kolektibo, enpresa eta banakoekin bilduko nintzela. Zuzeneko harremanak funtsezkoak dira hiriari pultsua hartzeko eta jendearen kezka eta eskarien berri izateko”, gogoratu du Gorka Urtaranek.\nGuztira, bilera pertsonaletan, posta elektronikoz nahiz beste bitarteko telematiko batzuk baliatuz bidalitako zuzeneko mezuen bitartez 824 kontu planteatu dizkiote banakoek, elkarteek eta enpresek Gorka Urtarani. Egindako proposamenetatik, hamarretik bederatziri erantzun zaie eta itxi dira dagoeneko. Gainerakoak, tramitazio-prozesuan dauden, udal sailetan.\nGaiei dagokienez, alkateari planteatutako kontuen artean Alkatetza Sailarekin, Ingurumenarekin, Herritarren Segurtasunarekin, Gizarte Politikekin, Kulturarekin, Hezkuntzaren eta Kirolarekin zerikusia dutenak nabarmendu dira.\nGasteizko herritar, elkarte eta enpresa txiki eta ertainei pertsonalki erantzuteko antolatzen du alkateak bere asteko agendaren parte bat. Gainera, beste zenbait bitarteko ere baliatzen ditu hainbat konturi erantzuteko. Modu positiboan baloratu du Gorka Urtaranek beren kontuak azaltzera etorri zaizkion pertsona eta kolektiboen inplikazioa, eta zuzeneko partaidetzarako bitartekoak baliatzera animatu ditu herritarrak. “Gure begiak dira, gure antenak, eta beren laguntza berebizikoa da hiria egunez egun hobetzen joateko”, nabarmendu du.\nAlkatearekin zuzenean komunikatzeko bide horiek Udalak herritarrekin komunikatzeko dituzten beste bide batzuei gehitu behar zaizkie —Herritarren postontzia, 010 telefonoa, VGarbi aplikazioa—, eta udal zerbitzuek, bitarteko digitalak baliatuz —berariazko sare sozialak, Udalaren webgunea— nahiz aurrez aurre entzun eta erantzuteko dituzten antenei.\nGasteizko gizarte zerbitzuek 15.986 familia hartu zituzten iaz; hiriko familien % 13,5, alegia GetxoExpress film laburren lehiaketak 2.100 euro banatuko ditu


INNOVATION LEARNING: urria 2014\nHemen uzten dizuet, Arte klaseko irakasleak gomendatutako bideo oso interesgarria.\nOso egokia iruditzen zait hezkuntza arloaz hausnartzeko eta ikuspegi ezberdinak ezagutzeko.\nANIMATZEN ZAITUZTET IKUSTERA!\nEgilea: Iraia ordua: 12:02 PM iruzkinik ez:\n2014ko Urriaren 24ko klase praktikoa\nGaur berriz ere, blogarekin aritzeko denbora izan dugu. Trasteatzen egon gara honen antolaketa erabakitzeko . Horretaz aparte, irakasleak azalpen txiki batzuk eman ditu eta beste urteko jendearen blogak eta bera gustuko dituenak erakutsi dizkigu eredu ezberdinak edukitzeko eta bertatik ideiak hartzeko.\nEgia esanda, oraindik oso galduta nago ez dakidalako osotasunean zein den lan honen helburua. Gainera, ez dut ondo ulertzen nola funtzionatzen duen eta horrek asko arduratzen nau.\nIzan ere, ikaskideen eta irakaslearen laguntza dudanez, beste egunetan esan dudan moduan, Bloga aurrera ateratzea espero dut.\nEgilea: Iraia ordua: 5:14 PM iruzkinik ez:\nLehenengo irakurgaia eta emangarria; IKTak, hezkuntza aireberritzeko aitzakia\nGaur egungo gizartea oso zaila da definitzea, hainbat ezaugarri inguratzen duelako eta aldaketa asko egon direlako. Momentuko gizartea oso materialista da, informazio eta ezagutzaz betea, baina, aldi berean, globalizatua eta komunikazioaren gizartea da.\nHorrez gain, mundu digitalean murgilduta dagoen gizartea da eta horrek ezagutza teknologikoa garatzea bereganatzen laguntzen du, gehien bat haurrei. Izan ere, eskolan ezagutza mota hau bultzatzea zaila izan da, baina poliki-poliki teknologia onartzen hasi dira eta hezkuntza arloan aurrera eramateko proiektu ezberdinak erabiltzen dituzte. Horrekin batera, teknologia berriek eskiantzen dituzten proiektu edo aplikazioak ikasleen lan tresna eta motibatzeko era bihurtzen ari dira, mapa kontzeptualei esker, bideo jokoei esker, mapa-gune sozialei esker eta Blogei esker esate baterako. Beraz, orokorrean, IKT kontzeptuak inguratzen duen guztia gaur egungo hezkuntza berritzeko eta hobetzeko balio du.\nBi galderen proposamena:\n1) Teknologia berrien erabilera eragin handia izaten dute umeengan, beraz, proiektu edo ikastaroak prestatzea egokia izango litzateko?Noiz? Non? Zer azalduz?\n2) Urte batzuk barru teknologia hezkuntza arloari laguntza eskaintzen jarraituko du edo guztiz kontrakoa gertatu daiteke?\nEgilea: Iraia ordua: 12:48 PM iruzkinik ez:\n2014(e)ko urriakren 20(a), astelehena\n2014ko Urriaren 17ko klase praktikoa\nUrriaren 17 an, ostirala, IKT irakasgaiako bigarren klase praktikoa izan zen eta aurreko egunean bururatutako zalantzak eta iritziekin jarraitu genuen. Horrekin bukatu ahala, gure Blog-a egiten hasi ginen; izena asmatzen, diseinatzen, idazten...\nEgia esanda, zailtasunak topatu nituen orokorrean, baina klasekideen laguntzaz eta ikaslearen laguntzaz poliki-poliki martxan jarri nuen Blog-a. Asko gustatu zitzaidan klasea, askatasuna izan genuelako sortzeko, apaintzeko eta antolatzeko orduan. Momentuz, galduta jarraitzen dut, baina espero dut trukoa azkar hartzea eta Blog on bat eraikitzea.\nEgilea: Iraia ordua: 6:20 PM iruzkinik ez:\n2014ko Urriaren 16ko klase praktikoa\nUrriaren 16an, osteguna, IKT irakasgaiako lehenengo praktika klasea izan genuen. Irakasleak denbora eman zigun pasadan urtean egin zituzten Blog-ak ikusteko eta trasteatzeko, ondoren sortzen ziren zalantzak eta iritziak guztion artean komentatzeko eta argitzeko.\nIrakasleak modu orokor batean gure lana zein izango den azaldu zuen, baina ez zituen pista asko eman; komenatatu zuen moduan, ia ez dira irizpiderik ezta gidoirik lana betetzeko. Beraz, askatasun asko izango dugu eta egiten dugunaren arabera ebaluatuak izango gara.\nNi izandako sentsazioa ez zein oso ona izan, galduta sentitu nintzelako. Izan ere, ideia interesgarria iruditu zitzaidan nahiz eta, ni oso trebea ez izan teknologiarekin. Horrez gain, irizpideak edo gidoi bat ez izatea lana betetzeko beldurtzen nau, ohituta nagoelako lanak pausuz-pausuz antolatuta izatea, baina prest nago metodologoa berri hau aurrera eramateko.\nEgilea: Iraia ordua: 6:13 PM iruzkinik ez:\n2014(e)ko urriakren 17(a), ostirala\n2014ko Urriaren 17ko klase teorikoa\nGaur IKT ikasgaiaren lehenengo saioa izan da.\nLehendabizi, irakasleak bere deskribapena egin du. Ostean, irakasgaiari buruzko aurkezpenarekin hasi da. Alde batetik, zein ariketak egingo diren, zein metodologia eta antolakuntza erabiliko duen eta ebaluatzeko era azaldu du. Beste aldetik, berak duen blog pertsonala erakutsi digu, irakasgaia aurrera eramateko baliabide bat izango delako. Azkenean, klase osoari ariketa bat planteatu digu: begiak ixtea eta IKT kontzeptuak bakoitzari adierazten digunaz pentsatzea; ondoren, burura etorri zaizkigun ideak paper batean apuntatu ditugu.\nLehenengo saioaz izan dudan sentsazioa arraroa da, gustatu zaidalako, baina aldi berean beldurtuta nago ez dakidalako kapaza izango naizen bete behar ditugun lanak eta proiektuak ondo egiten. Izan ere, motibatuta nago eta espero dut irakasgaia arazorik gabe eramatea.\nEgilea: Iraia ordua: 1:13 PM iruzkinik ez:\nLehenengo irakurgaia eta emangarria; IKTak, hezkun...


Freskagarrien beste ondorio negatibo batzuk haurrentzat | Consumer\nFreskagarrien beste ondorio negatibo batzuk haurrentzat\nJokabide eta arreta arazoak gehitu litezke edari azukretsu gehiegi kontsumitzeak adin txikikoetan dituen arriskuen zerrendara, ikerketa batek erakusten duenez\nGehiegizko pisua, hortz-arazoak edo loaren trastornoak dira haurrek gehien kontsumitzen dituzten freskagarriak. Baina, dirudienez, ez dira bakarrak. Berriki egindako ikerketa batek lotura estua aurkitu du edari azukretsuak hartu izanaren eta haurren jokabide faltaren eta ez errespetatzearen artean. Ondoren, aurkikuntza horien xehetasunak ematen dira, baita Espainiako adingabeek “energia” izeneko freskagarri eta edariak kontsumitzeari buruzko datuak ere, beste produktu problematiko bat.\nIrudia: Kim Strømstad\nFreskagarriak eta haurrak: gehiegizko kontsumoaren arriskuak\nEdari azukretsuak gehiegi edaten dituzten haurrek portaera arazo handiagoak izan ditzakete, azterketa baten arabera\nFreskagarrien eragin negatibo nagusiak, haurren aldean, aski ezagunak dira: haurren gizentasuna, txantxarra eta bestelako arazo larriak, loaren arazoak, etab. Baina, dirudienez, ez dira bakarrak.\nEEko zientzialariak AEB edari azukretsuak gehiegi kontsumitzea jokabide-arazo batzuekin lotuta egon daitekeela aurkitu dute, baita arreta jartzeko zailtasunak ere.\nZehazki, egunean lau errazio freskagarri edo gehiago edaten zituzten analizatutako adingabeek bi aldiz arazo gehiago izan zituzten; horien artean, borroketan parte hartzeko aukera handiagoa. Haur horiek ere zailtasunak agertu zituzten atentzioa eman eta mantentzeko eta atzerapen handiagoa izateko.\n‘Familia hauskorrak eta haurraren ongizatea’ ikerketa bost urteko 3.000 txikitako lagin baten gainean egin da. Ikertzaileek beren gurasoek emandako datuetan oinarritu ziren: txosten bat, edari karbonatatuen kontsumoa eta aurreko bi hilabeteetan haurren portaera zehazten zituena.\nEspainiako haurren% 90ek freskagarriak ohi bezala kontsumitzen ditu\nCarmen Ribes-Conckx Espainiako Gastroenterologia Hepatologia eta Nutrizio Pediatrikoaren Elkarteko presidentea da, baina “lanak benetako populazio garrantzitsua badu ere, zenbait metodologia-muga ditu, eta horiek ez dute uzten kausa-kontsumoaren eta txikien portaeraren artean behin betiko kausalitatea ezartzen”. Horrela, aditu hori, gurasoen kontsumo-datuek ez dute bereizten azukredun edo azukrerik gabeko edariak, edo kafeinarik gabeak edo ez, edo kola duten ala ez.\nBadira beste aldagai batzuk, Ribes-Conckkx-en iritziz, oso garrantzitsuak izan daitezkeenak: “jarduera fisikoa, dietetika-faktoreak eta bideojokoen kontsumoa, besteak beste”. Hala ere, espezialista horrek onartzen du ikerketa “arreta eta elkarrizketa” gisa har daitekeela, metodologia metodologiko egokiarekin.\nFreskagarriak, ohikoak Espainiako haurren artean\nElikadura eta Edarien Sektoreko Sektore Anitzeko Elkarteak egindako Kid ikerketaren arabera, Espainiako haur eta gazte gehienek (%92,6) freskagarriak hartzen dituzte. Edari horiek hartzeak eragin ditzakeen ondorio negatiboak asko dira, azukre asko dutelako: latako zortzi eta bederatzi koilarakadatxo. Horregatik, “edari azukretsuak” izena hartu dute.\nHaurren nutrizio arloko adituek diote ura dela adin txikikoak hidratatzeko aukerarik onena, eta, nolanahi ere, zuku naturalak aukeratzea komeni dela, edariari zaporea eman nahi bazaio. Nolanahi ere, freskagarriek (gasarekin edo gasik gabe) eta zuku naturalek (neurri txikiagoan, baina neurri txikiagoan) uraren ordezko gisa funtzionatu beharko lukete, udan bereziki, likido gehiago irentsi behar denean.\nEdari azukretsuak ordu artean hartzea ere ohitura osasungarria da. Arrazoi nagusietako bat da, azterketen arabera, azukreek eragin asetzailea izaten dutela, likido moduan hartzen direnean. Ondorioz, ordu artean kaloria gehiago hartzeak ez du konpentsatzen bazkaltzeko edo afaltzeko unean, eta horrek gehiegizko pisua eta gizentasuna bultzatzen ditu.\nHaur eta edari energetikoak, beste arazo larri bat\nAzken urteetan, halaber, haur eta gazteek edari energetikoen kontsumoa nabarmen handitu dutela egiaztatu da. Elikagaien Segurtasunerako Europako Agintaritzaren (EFSA) txosten batek 2013an adierazi zuen hamar urtetik beherakoen% 18k ohiko edariak hartzen dituztela, hilean bi litro batez beste.\nAdituen ondorio negatiboen artean, honako hauek aipa daitezke: eskola-errendimendu txikiagoa, tentsio arterialaren igoera, aurretik zeuden bihotzeko arazoen larriagotzea eta gogo-aldartearen trastornoak, baita depresioa ere, eta, gainera, freskagarriei ere lotutako arriskuak, loaren kalitate txarra, obesitatea eta hortz-arazoak.\nfreskagarriak haurren antsietatea haurren elikadura niños con problemas-eu nola hezi haurrak obesidad infantil-eu problemas de comportamiento en niños-eu\nNola sortu aisialdirako ingurune seguruak haurrentzat?\nNola lagundu TDAH duen haur bati etxean eta ikastetxean\nTDAH haurrengan: zer den, nork diagnostikatzen duen eta nola tratatzen den nahaste hori


Unicefek uste du 300 milioi euroko inbertsioa egin behar dela 2005ean poliomielitisa desager dadin | Consumer\nUnicefek uste du 300 milioi euroko inbertsioa egin behar dela 2005ean poliomielitisa desager dadin\nGaixotasun infekzioso honek batez ere haurrei eragiten die, batez ere bost urtetik beherakoei.\n1990etik 2001era, poliomielitisak eragindako paralisi-kasuak 350.000 izatetik 600 baino gutxiagora jaitsi ziren, Gobernuen, nazioarteko erakundeen, GKEen eta milaka boluntarioen batasunari esker. Izan ere, Nazio Batuen Funtsak (Unicef) uste du gaixotasun hori 2005etik desagertu dela, eta horretarako 300 milioi euroko inbertsioa egin behar dela uste du, txertoak erosteko erabiliko litzatekeena. Desagertuko balitz, baztangaren ondoren gizakiak erauztea lortu duen bigarren gaixotasun bihurtuko litzateke poliopolia.\nPoliomielitisa gaixotasun infekzioso biral bat da, batez ere haurrei eragiten diena, batez ere bost urtetik beherakoei. Birusa ahotik sartzen da, eta gorozkien bidez hedatzen da. Gaixotasuna duen pertsonak sukarra, okadak eta buruko min handiak izan ditzake. Kasu batzuetan, infekzioak hanken paralisia eragin dezake, baita arnasketa-muskuluak ere, eta horrek gaixoaren heriotza eragin dezake. Gaur egun, ahotik hartzen den txerto bat dago, eta erabat ezabatzen du birusa.\nPolio-kasuak, munduan, hamar herrialdetan kontzentratzen dira: India, Pakistan, Nigeria, Afganistan, Niger, Somalia, Egipto, Etiopia, Angola eta Sudan. Lehenengo bostek gainerako bostek baino tasa altuagoa dute. Herrialde horietan, gatazka armatuen ondorioz, osasun-sistemak suntsitzen dira, eta, ondorioz, zaila da gaixotasunaren aurkako txertaketa-kanpainak abiaraztea.\nAngola Afrikan inoiz sortu den poliomielitis agerraldirik handiena izan zen 2000. urtearen hasieran. Txertaketa-kanpaina handi bat martxan jartzeak haurren% 85i eragin zion gaixotasun hori, baina gainerako% 15ek oraindik poliomielitisaren birusa hartzeko arriskua du. Unicefek hainbat txertaketa-kanpaina aurreikusten ditu urte honetarako eta hurrengorako.\nIndian ere egingo da ekimen hori; izan ere, 2001ean, 268 polio-kasu berri erregistratu zituen, beste edozein herrialde endemikotan baino bi aldiz gehiago. Hala ere, herrialde horretako txertaketa-kanpainek kasu-kopurua jaitsi dute, eta orain dela hiru urte 2000. urtea zen. Horregatik, 300 milioi euro inbertitu behar dira kanpaina berrietan, poliomielitiari betiko amaiera emateko.\ndesagertze inversión-eu poliomielitis-eu


Lyme gaixotasunaren alde, Hondarribitik Andorrarako bidea oinez | NAIZplus | NAIZPLUS\nLyme gaixotasunaren alde, Hondarribitik Andorrarako bidea oinez\n570 kilometro egingo ditu Ibai Iturria mendizale beratarrak Lyme gaixotasuna duten gaixoen eta haien senideak biltzen dituen Alyme elkartea diruz laguntzeko. Ostiralean abiatu zen eta hilaren 23ra bitarte, Pirinioak zeharkatzen dituen GR-11 ibilbidea eginda, Andorrara iritsiko da.\nXorroxin Irratiak Twitterren partekatutako argazkia.\nLyme gaixotasuna duten gaixoen eta haien senideak biltzen dituen Alyme elkarteari laguntzea da 17 eguneko ibilbidearen xedea. Mendian eskarmentu handia duen Ibai Iturria mendizale beratarraren egitasmo soziala da honakoa, ibilbideko kilometro guztiak diruz laguntzen ahal dira eta bertan lortutako dirua elkartearentzat izango da.\nOstiralean abiatu zuen mendi ibilbidea Hondarribian eta, hilaren 23ra bitarte, Pirinioak zeharkatzen dituen GR-11 ibilbideko 17 etapa egin nahi ditu. Orotara, 570 kilometro egitea da bere asmoa.\nIbilbidearen bidez, Lyme gaixotasuna duten eriei eta beraien familiei babesa eman nahi die Iturriak, eta aldi berean, eritasuna ezagutarazi eta ikerkuntzan laguntzeko dirua bildu nahi du. Bildutako diruarekin gaixoatsunaren prebentzioan egin nahi dute lan.\nLyme gaitza gaixotasun infekziosoa da, multisistemikoa da, izan ere, larruazalari, nerbio-sistemari, bihotzari eta artikulazioei egiten die eraso.\nEtapetan egiten dituen kilometro guztiak diruz ordaindu ahal dira.Kilometroko nahi duen adinako ekarpena egin ahal da eta bildutako diru guztia elkartearentzako izango da. Hori lortzeko elkartearen kontu zenbakia jakinarazi dute: ES09 0138 0010 40 0020719877.\nErran.eus atariak eman du egitasmo honen berri.


RICARDO BAROJA - Berako Udala / Ayuntamiento de Bera\nRio Tintoko meategiak (Huelva), 1871 – Bera, 1953.\nMargolaria, grabatzailea eta idazlea izan zen.\nSerafinen semea eta Pio eta Carmenen anaia izan zen. Ingeniaritza ikasten hasi zen, baina osasun arazoengatik karrera utzirik, artxibozaina izateko ikasketak egin zituen. Politikarekiko interes handia azaldu zuen. Begi bat galdu zuen trafiko istripu batean.\n1885 eta 1936 bitartean, pinturan aritu zen zaletasun handiz, eta, 1937 eta 1952 bitartean, arte horri ekin ahal izan zion lanbide gisa. Malenkoniaz kutsatutako paisaiak dira haren koadrorik ezagunenak.\nGrabatuei dagokienez, oso lan nabarmenak egin zituen: akuaforteak, litografiak eta heliograbatuak.\nMadrilgo Arte Grafikoetako Eskolan irakasle aritu zen garaian 100 obra baino gehiago egin zituen. Ricardo Barojaren inguruan, hain zuzen ere, sortu zen artista grabatzaileen elkartea (1927).\nIdazle lanetan, literatur genero desberdinetan aritu zen: kazetaritza, antzerkia (“El cometa”, 1935), saiakera (“Gente del 98”, 1952) eta eleberriak eta narrazioak (“La nao capitana”, 1935; “El Dorado”).


Masustondo - Wikipedia, entziklopedia askea.\n(«Morus (landarea)» orritik birbideratua)\nMasustondoa edo martxukondoa (Morus) zuhaitz genero bat da, masustak ematen dituena. Jatorriz Asia, Afrika eta Ipar Amerikakoa, 10 eta 16 espezie artean ditu eta Rosales barruan sailkatua dago. Bere genero oso gertukoa da Broussonetia.\nAzkar hazten dira, baina gutxitan 15 metro baino gehiago. Hostoak sinpleak dira, batzuetan lobulatuak, eta zerradunak ertzetan. Fruitua sinplea da, 2-3 zentimetroko luzerarekin, eta masusta itxurakoa.\nMorus alba L. (Masusta zuria)\nMorus mongolica (Bureau) C. K. Schneid.\nMorus nigra L. (Masusta beltza)\nOrriaren azken aldaketa: 14 urtarrila 2018, 21:08.


Osinaga, Otsakar, Gorostietako Bartolome Deunaren ermita, Mintxegi, Urrutxaga, Harriaundi, Doneztebe monasterioa,\nTontor eta leku izenak: Osinaga, Otsakar, Gorostietako Bartolome Deunaren ermita, Mintxegi, Urrutxaga, Harriaundi, Doneztebe monasterioa,\nDistantzia: 7,1 km. 2 ordu eta 15 mn.\nIngurunea: Iruñeko Erresumari lotuta egon omen zen Txulapaingo Doneztebe monasterioa, eta funtzio erlijiosoaz gain estrategikoa ere izan zuen.\nIruñeko Erresumari lotuta egon omen zen Txulapaingo Doneztebe monasterioa, eta, funtzio erlijiosoaz gain, estrategikoa ere izan zuen.\nDoneztebeko monasterioaren hondarrak, Harriaundi mendiaren gainean. MIKEL ARRIZABALAGA\n2017-11-28 / Mikel Arrizabalaga\nIruñeko arroan badira hamaika herri txiki mendi magaletan barreiaturik. Normalean, autobidetik ikusten ditugu, beren etxe multzo txikia eta tartean elizaren kanpandorrea agertzen delarik. Inguruko zereal lurrak, sasoiaren arabera, kolore desberdinez janzten dira, eta ederra izaten da udaberritik uda bitarte koloreak egiten duen trantsizioa, berdetik hori bizira, eta, azkenik, udazkena sartzear dela, ilunduz joaten da.\nGaur, herri horietako batetik abiatuko gara, Osinagatik (Nafaroa) hain zuzen, eta gure asmoa izango da Doneztebeko monasterioaren aztarnak bisitatzea, orain zazpi bat urte auzolanean aritu eta gero Harriaundiko tontorrean agertu diren hondakinak, alegia. Zuzenean igo beharrean, mendi itzuli txiki bat egingo dugu haran txiki honetan zehar.\nOsinaga herrira joan, eta bertatik abiatuko gara, Probintzietako abelbide errealaren bidetik hain zuzen ere —seinale desberdinak—. Nafarroako ipar-mendebaldeko eremu hezearen abelbide nagusia da, eta Noain herritik Areso bitarte 53 kilometro betetzen ditu. Zezenen abelbidea izenez ere ezaguna da, Bardeatik eta Nafarroako hegoaldetik igotzen baitzituzten Azpeitiko (Gipuzkoa) eta beste herri batzuetako jaietara. Xenda batek erreka ondora eramango gaitu, eta, markei segituz, Otsakar herri aldera igoko gara. Herria eskuinean utzita, pista zabaletik gorantz egingo dugu Gorostietako Bartolome Deunaren ermitarekin bat egin arte. Ermita oso ondo zaharberritu dute, eta bertan hiru zati bereziko ditugu: aterpe txiki bat tximinia eta guzti, arkupe ederra eta baseliza bera. Irekita egon ohi da, eta barruan xehetasunez betetako hamaika txoko ditu: aldarea, leihatilak, koroa, aitorlekua...\nParez pare dugun Mintxegi aldera joko dugu segidan. Ermitari bizkarra eman, metalezko ataka pasatu, eta eskuinaldetik ateratzen den xenda nabarmen batek pagadian murgilduko gaitu. Hasieran, harri piloek lagunduko digute bidea aukeratzen, baina, laster, horiek desagertu eta, aldats pikoari aurre eginez, mendiaren gandorrera igoko gara. Gertu ikusiko dugu tontorra, eta, hara heltzean, mendiek osatzen duten zirku txikia azalduko zaigu begien aurrean. Behean ikusiko dugun telebista antenaraino jaitsi eta gero, xenda nabarmen batek Urrutxagako gailurrera gerturatuko gaitu. Muino hori inguratu egin daiteke, baina igotzea ez zaigu batere kostatuko.\nBerriro maldan behera jarri eta lepora iritsi bezain pronto, pagadi trinko batean murgilduko gara. Orbelean marrazten den bidetik basoa zeharkatu, eta erraz hartuko dugu altuera. Konturatu orduko, pago gutxi batzuen ondoan dagoen Harriaundiko monasterioaren hondakinen ondora iritsiko gara. Ikusgarria da oso. Auzolanean egindako lanek agerian utzi dituzte monasterioa izan zenaren absideak eta bestelako elementu arkitektonikoak. Doneztebeko monasterioaren aztarnak aurkitu dituzten leku hori, monasterioa izateaz gain, talaia izan omen zen. Hipotesi desberdina egiten hasi dira, eta, esate baterako, Pescador historialariaren ustez, Iruñeko Erresumari lotuta egon zen Txulapaingo Doneztebe monasterioa, eta funtzio erlijiosoaz gain, estrategikoa ere izan omen zuen. Orain zazpi urte, lehen indusketak egin zirenean, ezusteko handia hartu zuten, Goi Erdi Aroko monasterio handi bat azaleratu baitzuten.\nInguruaz gozatu ostean, eta tontorrean dagoen suziri itxurako buzoiaren ondoan argazki pare bat atera eta gero, beherako bidea hartuko dugu. Larunbera doan pistan, lehen bihurgunean gure ezkerraldetik pinudian sartzen den xendatik abiapunturaino jaitsiko gara.


Euskal Herriko bidaia-gida/Ibilbideak/Orhi, Larrainetik barrena — Wikibooks\nEuskal Herriko bidaia-gida/Ibilbideak/Orhi, Larrainetik barrena\nOrhi, Larrainetik barrena\nLarraine, San Josepeko oihana, Erroimendi, Atxurreria, Orhi\n14,5 km 6 ordu eta 30 mn.\nEuskal Herriko mendirik ezagunenetako batera igoko gara; Pirinio Atlantikoetako lehenengo maila da, bi mila metro baino garaiagoa, baita Iparraldeko gailurren aldare nagusia ere.\nIbilbide zail bat aukeratu dugu, baina ezinago interesgarria: Larrainetik igoko gara Orhira, San Josepe baso zarratutik eta Behastoiko hegi berdetik barrena. Zuberoako udalerri horretan, Larrainen, bada plaza bat elizaren parean, eta iturri bat plazaren erdi-erdian. Iturri horretatik jo eta goiko kaletik eginda, errotulu bat aurkituko dugu; hor adieraziko zaigu nondik jo Erroimendirantz, eta seinale horri kasu egingo diogu, baliza horiei segika doan bidetik.\nLehenik, gorantz biratuko, eta ezkerraldeko mendi adarretik segituko dugu; gero, harrizko bide batetik igoko gara zelai baten aurretik, non aziendarentzat ukuilu batzuk baitaude. Maldan gora egin ahala, pare bat bidebanatze aurkituko ditugu elkarren segidan, baina ez diegu jaramonik egingo horien ezkerraldera ageri diren itxituretako mendi adarrei, eta gorantz segituko dugu malda oker harritsu batetik, errekasto baten alboz albo doanetik.\nGoraxeago, bidezidor baten lurzoruan ibiltzen hasiko gara, eta bidegurutze bateraino iritsiko. Han, hesola batean iltzatutako gezi hori bat aurkituko dugu, eta, hark adierazitako bidetik eginez, basoan sartuko gara bete-betean, San Josepeko pagadi zoragarrian. Baso zarratua zeharkatzen duen bidezidorretik, berriz, betiere baliza horiei segika, gorantz egingo dugu pixkanaka-pixkanaka, Erraitzegainaren iparraldeko hegaletik.\nBide beretik segituko dugu, eta, bidegurutze batera iritsitakoan, ezkerretik joko dugu; handik metro batzuk gorago, bihurgune batean eskuinerantz egingo dugu. Hortaz, gentozen bidea utzi, eta baso zarratuaren barreneraino doan bidetik joko dugu; ibilbide osoko lurzorua goroldio berdeko hainbat geruzaz josita dago.\nHainbat errekaz hornitutako amildegi baten ertzetik joango gara, pista batekin bat egin arte; pista horretatik, ehunka metro egingo ditugu eskuinerantz, eta, hurrengo, ezkerrerantz agertuko zaigun bidexka batera aldatu, eta maldan gora igoko gara. Hala, San Josepeko goialdeko zerrendan sartuko gara, sigi-sagatsu doan bidexka batetik ibiliz. Tarteren batzuetan, baliteke asunez josita egotea bazter guztiak, baina ez digute galaraziko aurrera egitea.\nAldapa bat igo, eta San Josepeko ermitara iritsiko gara, eta, handik, Larraineko ibarraren eta haren hegoaldeko arkuko mendien ikuspegi ederra izango dugu. Goraxeago, beste bidezidor bat aurkituko dugu; tarte harritsu batean ibili eta gero, behin betiko atzean geratuko zaigu basoa, eta Orhipera eta haren Behastoiko mazela bihurgunetsura iritsiko gara. Hango zelaietatik gabiltzala, Erroimendiko lepoan dagoen gurutzearen ondotik pasatuko gara; ondoren, pista batera iritsiko gara, eta berriro ere eskuinaldeko mendi adarretik joko dugu, Erroimendiko mendateraino.\nErrepidea zeharkatu, eta maldan gora abiatuko gara, usategien lerroari segika eta biak batzen dituen bidezidor malkartsutik. Hainbat usategi igaro eta gero, mugarri batzuk aurkituko ditugu, bide erakusle, nahiz eta galtzeko aukera handirik ez egon. Gainjarrita igo beharko dugu Behastoiko gailurreko eskuineko erlaitzera, eta, hala, lehen gailurraren aurreko mailaraino iritsiko gara: Atxurterriko bigarren mailako gailurrera.\nBehin goranzko zatirik latzena eginda, beste lerro zuzen bat marraztu behar dugu mendi mazelan, txirrista handi baten antzera egiten baitu beherantz. Behin gailurreko lerroaren pean jarrita, goialdeko zerrenda harkaiztsuko ibilbide egokienetik joko dugu. Hesola laranja-kolore batek emango digu horren berri, eta gorantz egingo dugu, eskuinaldera makurtzen den bidexka sigi-sagatsutik.\nIgarobide harkaiztsua gaindituta, ezkerrerantz egingo dugu, eta hango erlaitz samurretik ibiliko gara: lehenik, Orhiko erpin geodesikoraino, eta, hurrengo, Belaguako ibarrean erdi ageri den buzoiraino, handik dozenaka metrora baitago. Igo garen tokitik jaitsiko gara.


Argazki lehiaketa: Egutegia 2022 - Irura\nArgazki lehiaketa: Egutegia 2022/\nGaia: edertasuna. Argazkiak koloretan eta Irurako lekuren batean ateratakoa izan beharko du.\nArgazkiak nola eta non aurkeztu argazkiak formatu etzana izan behar du eta era digitalean aurkeztuko dira. Irudiak JPG formatuan egon behar dira 2500px alde zabalena, 250ppp eta RGB formatu espazioan. Argazkiak gutxieneko kalitatea izan beharko du, beraiekin lan egin ahal izateko\nUSB bidez ere aurkez daiteke, hau liburutegian jarriko den kutxa batean utzi, gutun-azal baten barruan etabertan aurre\nEpea: aurkezteko epea 2021ko azaroaren 1etik, 2021eko azaroaren 14ra izango da.\nSariak: epaimahaiak aukeratutako hamabi argazkiren egileek 30€ko bono bana jasoko dute, herriko taberna eta dendaren batean erabiltzeko\nHoriez gain, beste bi saritu ere banatuko ditugu:\nEpaimahaiak beste lau argazki aukeratuko ditu, eta herritarrek aukeratuko dute lau hauen arteko irabazlea, Whatsappez egindako bozketa bidez. Argazki hori egutegiko azalekoa izango da eta argazki-egile horrek ere 30€ko bonoa jasoko du.\nBozketako parte hartzaile guztien artean 30€ko beste bono bat zozkatuko dugu, eta bono honen sariduna ezingo da izan saritutako argazki-egileren bat.\nSari banaketa abenduan egingo da, Kultur Mahaiak antolatuko duen kultur emanaldiren batean. Aurrerago jakinaraziko dugu data zehatza.\nEpaimahaia: epaimahaia bost kidez osatua egongo da:\nkultura zinegotzia, Irura Biziko kide bat, Kultur Mahaiko bi kide, eta gaian aditua den herritar bat.\nJabetza intelektuala eta datuen babesa: Irura Bizik ez du izango lehiaketara aurkeztuko diren argazkien jabetza intelektuala; egilea izango da argazkien jabe bakar. Halaber, Irura Bizik lehiaketara aurkeztutako argazki guztiak erabili ahal izango ditu egoki deritzon gauzetarako.\nIrura Bizik parte-hartzaileen datuak babestuko ditu eta ez ditu erabiliko argazki lehiaketarekin zerikusia ez duen beste ezertarako.


Formakuntza – Wikitoki\nNazioarteko sarea da R-Ladies, genero-aniztasuna sustatzen duena R-komunitatean, datuak kudeatzeko asko erabiltzen den kode irekiko programazio ingurua. Ekimena 2012an jaio zen, Gabriela de Queiroz ikertzailearen eta datu-zientzian adituaren eskutik eta gaur egun lekuko 180 talde inguru daude 48 herrialdetan, eta\nFEM TEK topaketa: Laura Benitez Valero\nBIO_IGURZKETAK ETA ELKAR-LAGUNTZA<<< Hondamendi ekologikoa eta ihesbide gabeko sensatzio kolektiboa dugun gaur egungo testuinguru honetan, erresistentzia aktiboko guneak ere aurki ditzakegu. Gune hauetan praktika anitz askok bat egiten dute, bioteknologien bidezko lanari esker, testuinguru kontemporaneoaren berrikuste kritiko bat giltzaten dutenak termino\nPROZESU KOLEKTIBOEI BEGIRA Oinarrizko Maila Bilbon 2019/2020 Elkarrekiko bizimodua arlo desberdinetan bizitzen da: talde-lanean, taldeetan, enpresetan edota kooperatibetan. Elkarrekin erabakiak hartzea. Denak dira garen gizarte errealitatearen adierazgarriak.. Talde, elkarte edota kooperatiba askok egoera zailetan sartuta ikusten dute euren burua: Desadostasunak,


Pekines | Consumer\nMunduko arraza zaharrenetako batekoa da pekinesa. Kondairak dioenez, lehoi baten eta mona txiki baten arteko maitasunetik sortu zen. Mendetan zehar, mimatu, ohoratu eta ohoratu egin zuten Txinako inperio inperialaren jabetza esklusibo gisa.\n1860an ingelesek Pekin konkistatu zutenean, bost pekines aurkitu zituzten jauregian. Victoria erreginak opari bat jaso zuen, eta, ordutik, betidanik izan da pekinesak txakur ingelesen hazkuntzan.\nPekineak gorputz motza du, eta burualdea zabala eta laua. Muturra zapala da, zapala, zimurtua eta begi ilun horien artean dago. Belarriak bihotz-forman zintzilikatuta daude, buruan itsatsita daude eta isatsak bizkarraren gainean erortzen den gandor bat osatzen du.\nKanpoko geruza luzea eta, oro har, latza, barneko geruza leun eta trinkoa.\n15 eta 25 cm artean\n5 kg inguru\nBegiak eta aurpegia zaindu behar dira, eta sudur zapalduak eragin ditzakeen arnas zailtasunei adi egon.\nBatzuek diotenez, katu baten antza du txakur batek baino. Maitatzen duenean maitekor eta mimo izaten du, baina ez dio inori eragiten. Jabeari maitasun esklusiboa eskaini dio. Bitxiekin, batzuetan, ez da oso atsegina izaten.\n« Montana Pembrokeko korgigalesa »


1. Nola galtzen aurpegia pisua Garrantzitsua da gure aurpegia liraina eta forma itxura izatea, baita zure inguruko jendeari zenbateraino zaintzen duen esaten dien bihotzera atea ere. Hainbeste jende saiatzen da aurpegia pisua galtzeko modua aurkitzen. Baina ordura arte!?! Aurpegi puztua, aurpegi biribila, masail potoloak, lepoaren orratzak denbora luzez egongo dira gurekin. Emakumeei kezka eragin arte Aurpegia pisu dezente galdu nahi dutenek Baina gaur esan dezaket hori Gaur dakargun aurpegia nola galtzen den jakingo duzu. Zure aurpegia argala izango da Zuk zeuk nabaritu arte\n2. Murriztu karbohidrato sinpleen kontsumoa, esate baterako, arroz zuria, azukre findua, pintxoak, izozkiak eta abar, baita elikagai prozesatuak ere. Sodio tasa altua izango duena Gorputzean zein aurpegian edema eragiten du Edo nork galtzen du aurpegia pisua gantz gutxiko karbohidratoak janez (gantz gutxiko dieta), karbohidrato ugari duten jakiak mugatzea da. Eta karbohidrato gutxiko dietetara jo 14 egunez jarraian, aurpegiaren pisua galtzearen emaitzak argiago ikusten hasiko gara.\n3. Ariketa egin gorputzeko atal guztiak Aurpegia pisua galtzeko arau nagusia zure aurpegian soberan dagoen koipea desegitea da. Gehiegizko koipetik energia ateratzen duten jardueren bidez aurpegia pisua gal dezakegu Ariketa jarraituarekin 15 minututik aurrera Minutu bakoitzeko 130-150 taupadako erritmoan, eta horrek gehiegizko gorputzeko gantzak eta masailak modu eraginkorragoan erretzen lagunduko du. Karbohidrato sinpleen kontsumoarekin batera 30 egun jarraian egiten direnean. Aurpegia pisua modu eraginkorrean galtzen lagunduko digu.\n4. Aurpegia gantz erretzeko masaila gantzarako yoga Aurpegia pisua galtzeko oso modu erraza da. Ahoa, oiloak, masailak eta ezpainak besterik ez ditugu egiten. Ondoren, okertu burua atzera. Lepoa eta kokotsa luzatuz gero, sabaiari begira 10 minutuz, 15 aldiz egunero, goizean eta 30 egun lotara eten gabe etengabe, aurpegiaren pisua nabarmen murrizten lagunduko du.\n5. Masaje sendoa Aurpegiaren pisua murrizteko modu hau. Aurpegiko masaje teknika erabiltzen dugu goizeko eta oherako kremarekin konbinatuta. Besterik gabe, aplikatu krema aurpegian 5 puntu garrantzitsu: kopeta, masailak, sudurra, kokotsa eta, ondoren, bi hatzak kokotsean erabili. Seinalatu eta kokatu tenpluak bi aldeetara. Ondoren, erabili hatza pixkanaka Oratu V forman. Gero, masailetara iristean, masaje gehiago egin zuen kopeta arte. Ondoren, erabili hatza pixkanaka Masaje egin ilea arte. Metodo hau masailak berotzea eskatzen duen teknika da. Masaileko giharrak estutu eta aurpegiko pisua murrizten laguntzeko.\n6. Aurpegia nola galtzen dugun, gaur ekartzen dugu. Ez da hain zaila, ezta? Beste modu bikainak dituen edonor, ez ahaztu xuxurlatzen elkarri kontatzeko ere. Hmph !! Aurpegiko pisua batera galduko dugulako ^^ jeje ^^


Euskal PEN: "Adierazpen askatasuna, batez ere, gustuko ez duguna entzuteko eta esateko askatasuna da" - Euskal Herria - Berria\nEuskal PENek "irmoki" salatu du Charlie Hebdo astekariaren aurkako eraso "larria", eta elkartasun osoa adierazi die hildakoen eta zaurituen senideei eta Charlie Hebdo-ko kazetari eta langileei: "Berriz ere ozen esan behar dugu adierazpen askatasuna, batez ere, gustuko ez dugun hura entzuteko eta esateko askatasuna dela".\nSortuko presidente Hasier Arraizentzat "ulertezinak" dira astekariko langileen hilketak, eta eskatu du "ez erortzeko islamofobian". Parisko biktimekin batera, gogoan izan ditu Kobanen Estatu Islamikoaren kontrako borrokan hildako kurduak: "Horrek ere erakusten digu fenomeno hau noraino heltzen den".\nUxue Barkos Geroa Baiko diputatuak, berriz, xenofobiaren aurka eta askatasunaren, segurtasunaren eta eskubide zibilen alde irmotasunez jokatzeko eskatu du; "une zailak" izan arren, "aurre egin behar zaie", erantsi du.


Erreskatea Ihurbainen - Unanu - Guaixe.eus\nGuaixe 2020-06-08 11:30\nBeriain mendiko zirrituan aurten egin den mendizaleen hirugarren erreskatea da. Azken 17 urtetan sei mendizale hil dira Beriainen, azkena otsailaren 22an.\nSuhiltzaileen erreskate teknikoko taldeak eta Altsasuko parkekoak bi mendizale erreskatatu zituzten atzo Beriain mendian, Ihurbaingo zirrituan. 39 urteko emakumezkoa eta 41 urteko gizonezkoa onik atera zituzten estutasunetik. Antza Uharte Arakildik Beriainerako bidea hartu zuten. Bidetik desbideratu eta Ihurbaineko zuloaren puntu arriskutsu batera iritsi ziren. Han ez aurrera ez atzera egin gelditu ziren eta 14:16an SOS Nafarroaren 112 telefonora hots egin zuten.\nZegoen lainoaren ondorioz erreskate taldeko helikopteroa ezin izan zen mendizaleak zeuden tokiraino hurbildu. Ondorioz, suhiltzaileak lur-orotako ibilgailu batekin San Donato ermitara igo ziren eta erreskate taldeko kideak Ihurbaingo zirrituan eskalatuz gora egin zuten. Bi mendizaleei sokak erabiliz igotzen lagundu zieten eta, gailurrera iritsitakoan, Altsasu parkeko ibilgailuan Unanura eraman zituzten.\nBi mendizale erreskatatu zituzten Ihurbainen, bat larri 10 metroko erorikoa izan ondoren.\n34 urteko gizonezko bat hil zen hegoaldeko hegaletik behera erori ondoren.\nBi mendizale onik erreskatatu zituzten Ihurbainen.\nGuaixe ots 24 Unanu